KOMENTÁR MÁRIUSA KOPCSAYAOptimista Fico

Výhrady voličov voči Bruselu často len vyjadrujú ich nespokojnosť s domácimi pomermi. Platí to aj na Slovensku, kde majú dôvod na optimizmus najmä tí, čo profitujú zo smeráckeho systému.

Najvýznamnejšou úlohou bratislavského summitu je podľa slovenského premiéra Roberta Fica zastaviť vlnu pesimizmu a súčasne eliminovať riziko ďalšej možnej série referend alebo pokusov o oslabovanie Európskej únie. Nedá sa, než súhlasiť, premiér Fico pomenoval problém presne. Áno, trochu viac optimizmu by sa zišlo tej Únii, lepšej nálady, viac bezpečnosti a viac dôvery. Len je otázka, odkiaľ ich vziať. Koľko optimizmu napríklad predviedol samotný Fico povedzme v takej akútnej otázke utečencov. Kým nemecká kancelárka Merkelová vyhlásila: „Nemecko je silná krajina, zvládneme to,“ premiér Fico povedal: „Krajina musí mať právo vybrať si človeka, o ktorého sa vie reálne postarať. Veď my nie sme schopní integrovať vlastných rómskych spoluobčanov, ktorých máme státisíce. Ako môžeme integrovať ľudí, ktorí sú niekde úplne inde tradíciami, náboženstvom, spôsobom života.“ Nehovoriac už o množstve ďalších výrokov vrátane známych slov o ucelených komunitách a o osobitých otváracích hodinách, ktoré v plavárni budú musieť zaviesť kvôli migrantom. Akiste slová plné optimizmu, podobne ako žaloba kvôli kvótam, ktorú SR podala na Európsku úniu. A aký optimistický signál napríklad takému nemeckému voličovi, ktorý na jednej strane prispieva svojimi daňami na eurofondy pre Slovensko a na druhej strane ide takisto z jeho daní nemálo peňazí na starostlivosť o milión utečencov, ktorých Nemecko prijalo. Zatiaľ čo SR odmietla nielen kvóty, ale aj výraznejší diel zodpovednosti pri riešení utečeneckej krízy. Je tiež dobre známe, že výhrady voličov voči Bruselu často len vyjadrujú ich nespokojnosť s domácimi pomermi. Platí to nepochybne aj na Slovensku, kde majú dôvod na optimizmus najmä ľudia, ktorí zo súčasných Smerom zavedených pomerov profitujú. A to veru na udržanie spoločnej Európy nestačí. Takisto ako nestačia slová na to, aby sa nálada v Únii stala optimistickejšou. Visegrád sa síce aktuálne zaskvel návrhmi skrývajúcimi sa pod odrazu taký populárny termín „Bratislavský proces“. Ale koľko (euro)pesimizmu či rovno otráveného vzduchu sa do Únie privialo práve zo stredoeurópskeho priestoru! Ťažké bude démona pesimizmu i démona populizmu teraz zastaviť – najmä ak sa o to pokúša doterajší pesimista a populista Fico. Tento text ste mohli čítať vďaka tomu, že platíte za obsah. Vážime si to.


TÝŽDEŇ PETRA SCHUTZAPrelomové veci sveta, Evka a prostitútky predsedu Fica

Ľubovoľná cena za výkon Fica & Lajčáka a spol. na pol roka – napríklad 56,45 eura – už nesie všetky znaky predraženia.

Team Trump, Angela, Fillon, Rajoy, Schulz. Personálne verdikty resp. náznaky (Romney, Giuliani) týždňa sú siluetami budúcnosti. Možný foreign secretary Romney je avízo o vitálnej potrebe Trumpa robiť dohody s Kongresom. Repríza Angely je taktická bravúra , keďže jednak „vykopla“ agenta Gazpromu Steinmeiera vyššie (prezident), čím ho zbavuje „dynamického“ vplyvu, a súčasne uzemnila Seehofera (CSU) topiaceho ju rok a pol v lyžičke islamu. Pro domo platí, že každý, komu sa (verejne) nepáči Angela v štvrtej perióde, je – tentoraz bez irónie - ruský troll alebo vôl. Prípadne kombinácia oboch, jedno druhé nevylučuje, naopak – takpovediac dialekticky – doplňuje. Negatívum je Fillon, divoko najhoršia opcia z troch francúzskych republikánov. Okrem iného je tento suverén (suterén) prvého kola primárok aj pravidelný návštevník Rodosu a tamojšej konferencie „Dialóg civilizácií“, čo je podnik Jakunin - Putin. Obrat k Juppému v kole druhom by bol čosi viac ako senzácia a čosi menej ako ríša snov, no veľmi želateľný. Ani Sarkozy však nebol ideálnou voľbou, keďže ako jediný z triády vlastnil potenciál prehrať druhé kolo s Le Penovou. Čistý bonus, pre zmenu, je comeback Rajoya na scénu. S ním budú Madrid s Berlínom zadobre azda až do miery, že prípadná prehra Renziho v referende vysunie Španelov na miesto väčších Talianov až do „eurodispečingu“ s Berlínom a Parížom. Veľkým bonusom je odchod tragického Schulza z EP, keďže hneď vylepší – tiež tragický - „look“ EÚ. Aj keď Berlusconiho veštba, že jeho ďalšou funkciou bude dozorca v koncentračnom tábore, sa Schulzovi nevyplní, jeho ambícia a predstava o sebe a svojom mieste v dejinách sa raz budú prednášať ako klasický príklad poruchy sebahodnotenia. Lajčák, Evka a slávnosti uvedenia loga. No. Môžete sa hnevať, zásadné však je, že nepredražené predsedníctvo je z princípu situácia mimo reality sveta. Či z dôvodu zákona o kolobehu peňazí vo verejnom sektore, či preto, že ľubovoľná cena za výkon Fica & Lajčáka a spol. na pol roka – napríklad 56,45 eura – už nesie všetky znaky predraženia. Kľúčová systémová informácia je, že stotisíc (či koľko) eur, ktoré odhalila ako ukradnuté – klobúk dolu – Zuzana Hlávková, je už „iba“ javová bodka za procesom, ktorý sa začína vtedy, keď sa ako titul na minutie peňazí (koľkokoľvek) schvália „Slávnosti uvedenia loga“. Toto je podstata, všetko ostatné vata a neodvratná kauzalita. Prostitútky predsedu Fica. Vec má veľa priblížení. Jedno je také, že Robert Fico práve začal s budovaním svojho premiérskeho odkazu. Na epitafe, pravdepodobne do mramoru, myšlienka o protislovenskej prostitúcii novinárov vytesaná bude, keďže je revolučne originálna (neukradnutá!) a na účely použitia – politické myslenie osobnosti v čo najstručnejšej kocke – priam stvorená. Celoživotný sen autora, vstup do najelitnejšej z elitných spoločností – slovenských spisovateľov – hlavným vchodom, naplnil Petit Press vydaním knihy. Vyššej méty a pocty niet, prihláška do SSS už odišla s kuriérom. Ohlas na čitateľských fórach bol masívny a primeraný hodnotám diela. Plne reprezentatívny výber slobodných názorov informovaného publika na autora, ktorý nasleduje, je prémiová ponuka tejto stránky, aká sa neodmieta.   Mal som tú „česť" ho viackrát vidieť ožratého. A navyše je vtedy aj pre okolie nebezpečný. Neraz porozbíja čo mu príde pod ruku. Skrátka pod vplyvom alkoholu je neradno sa s ním pustiť do reči. Môže to totiž zle dopadnúť. Neznáša nikoho, kto sa mu opováži čo i len trošku oponovať jeho jedinej „pravde". Adriasis Schutzova schíza je v tom, že reptá proti Ficovi (OK) a aj proti Sulíkovi. To akože kto to má potom v hlave v tejto krajine v poriadku??? Terdzo BTW, pan Schutz by mal lepsie jest. Takto vychudnutemu velmi bezprostredne posobia na nervy legalne drogy, ktorymi sa prepchava. Kolt a Meirova Schutz vie akurat sirit nenavist. Nic viac. Shutzovi nevychadzaju ziadne predpovede a to ho robi cim dalej agresivnejsim. Uz sa ani nenamaha s argumentami, iba prska. Smutna vrba Tento pseudo mienkotvorný akože novinár sa musí zakázať alebo ignorovať ako niečo smradľavé a nepotrebné. prečoja Pošahany ži***ky amerikanofilský ožran. Pazicki Proste na toto len tak hocikto nemá: pracovná metóda NEVIEM ALE NAPÍŠEM. Na to treba mať nemálo napité, to by len tak hociktorý gaučový diskutér nedokázal. Mohol by si v tej prepitej hlave aspoň uvedomiť že takéto eufemizmy seriózny novinár nevyťahuje, ako ničnehovoriace zaklínadlo ktorým má ospravedlniť čokoľvek - to robia ideológovia, propagandisti, a totalitné režimy zvlášť. Dr. Zetor Krippelmaus Nedokazem si predstavit cloveka, co by s radostou zaplatil co i len 1 cent za sucovu knihu. ved jeho senilita rastie exponencialne s jeho vekom. ak to tak nieje, potom je to ukazkova presstitutka v rukach slnieckarskych vyznavacov politickej ultra-korektnosti. neviem co z toho je horsie. v zivote nic nedokazal, teda okrem pisania nezmyslov. navaza sa do sulika co v podstate len pomenuva veci pravym menom. Hrochotiger Už pise komentare aj o futbale,tento multi kulti neliberalne svetoobciansky aktivista.Najlepsie bolo ako útočil na slovensko kvôli utečencom a po silvestrovskej v kolíne koktal v komentároch o útokoch. Peters 15 „schutza? - ani zadarmo! a ešte k tomu je aj strašne škaredý. Smenko celý náklad kúpi riaditeľ basy na guantanáme ako ultimatívny mučiaci nástroj - abduláhovia vydržali kropenie, pálenie koránu aj RedhotChili na 100decibelov, ale už po tretej strane šucina sú psychicky na dne, len bezmocne hľadia k Mekke. Dr. Zetor Krippelmaus šucove plky sú náhodou užitočné - často stačí urobiť jednoduchú negáciu a ste viacmenej v realite... možno by stálo za to vydávať znegovaného šuca: napríklad z jeho nedávnej zlátaniny o sulíkovi posadnutému nevraživosťou k EU sa po znegovaní dozvieme:1. Sulino nemá rád nie EU, ale v prvom rade junckerovskú bruselomafiu odtrhnutú z reťaze (tak ako väčšina občanov EU) [klasické šucove propagandistické zavádzanie] 2. Sulino má zrejme prekvapivo zdravé názory keď to propagandistu tak irituje - lebo toto šucinovo volanie po zglachšaltovaní oponenta a nalievaní tých "správnych názorov", to je niečo nevídané, za čo by sa nehanbil ani Goebbels s Berijom... (si predstavte že by takúto vetu o ňom napísal sulino, šak by sa šli smetiari zbesnieť. nuž, každý musí platiť hypotéku (ale nie každý sa rovno stane otrokom aj samotného Satana). Smrteľný vírus ideologicky zadubených slniečkárov sa dá pochopiť, tam už niet pomoci, ale tento týpek nevyzerá byť z tejto fajty. Smrteľný vírus Schutzov nenávistný názor poznám a slniečkárov nemusím Peter Molnár NY asi nieje nahoda ze zvasty tohoto manipulatora su zo zasady bez otvorejej diskusie pod clankom ci spoplatnene....je to zavadzanie a klamstvo na objednavku... hnus dyogeness sponsored by Penta reggiel 75 Zaujimal by ma priklad na ten humor. Obcas tu nieco od neho precitam, ale na humor som este nenarazila. Mas nieco take v pamati co ti zvlast utkvelo? isabelle sloh je strasny, nadmerne pouzivanie zatvoriek, pomlciek a cudzich slov, aby posobil ´sofistikovane´ je velmi rusive a ten humor je tiez casto taky sileny stany 8 ks toaletneho papiera je podstatne vyhodnejsia investicia ako jevrejsky "humor" zlomyselneho piadimuzika takze šuc je vlastne humorista. tym sa to vysvetluje. Zidovsky humor spociva v tom, ze šuc pise kvetnate sprostosti a este mu za to mimovladky a korupcnou PENTOU vlastneny platok - plati. No toto je fakt humorne. jueses Pani Ivana Trumpová nie je jediná z exmanželiek Donalda Trumpa, ktorá prejavia záujem o post veľvyslankyne.   Tento text ste mohli čítať vďaka tomu, že platíte za obsah. Vážime si to.


Dopyt po hliníku stúpa aj kvôli plechovkám a elektrickým automobilom

Dopyt po hliníku sa bude v nasledujúcich piatich rokoch zvyšovať približne o 4 percentá ročne.

LONDÝN. Rastúca obľuba piva a nealkoholických nápojov v hliníkových plechovkách v Číne, je kľúčovým motorom vytrvalo sa zvyšujúceho dopytu po tomto kove. Uviedla to britsko-austrálska ťažobná skupina Rio Tinto. Druhá najväčšia banská spoločnosť na svete, ktorá generuje viac ako štvrtinu svojich príjmov z ťažby tohto kovu, však pripomína, že za rastom dopytu po hliníku je aj stúpajúca produkcia elektrických vozidiel. A tiež tlak na výrobu ľahších automobilov, čo pomáha znižovať ich emisie. Povedal to výkonný riaditeľ spoločnosti Rio Alf Barrios. "V sektore obalov, najmä v oblasti nealkoholických nápojov a piva v Číne, vidíme posun od skla k hliníku," skonštatoval. Nadnárodná spoločnosť Rio so sídlom v Londýne predpovedá, že dopyt po hliníku sa bude v nasledujúcich piatich rokoch zvyšovať približne o 4 percentá ročne. A tempo jeho rastu sa ešte zrýchli, ak sa k tomu pridá aj rozširovanie výroby elektromobilov, pri ktorých sa používa viac hliníka ako pri konvenčných vozidlách, povedal Barrios. Celosvetová spotreba hliníka bude v rokoch 2018 a 2019 pravdepodobne rásť o 3 až 4 percentá ročne. A zároveň, znižovanie výroby hliníka v Číne, v rámci snahy tamojšej vlády o redukciu znečistenia a reformu priemyslu, znamená, že "zvyšok sveta", kde dopyt tiež rastie, bude musieť v budúcnosti hľadať hliník inde. To podporí rast jeho cien. "Doteraz sa myslelo, že Čína bude čistým vývozcom hliníka, ale situácia sa zmenila," dodal.


Polícia v Hongkongu obhajovala ostrú streľbu na útočníkov s Molotovovými koktejlami

Poriadková polícia použila v nedeľu slzotvorný plyn a vodné delá.

HONGKONG. Najväčšie združenie hongkonských policajtov obhajovalo v pondelok potenciálne nasadenie ostrej munície voči demonštrantom, ktorí hádžu na príslušníkov poriadkových síl tzv. Molotovove koktejly. Informovala o tom agentúra DPA. Vyhlásenie vydala asociácia JPOA, združujúca služobne nižšie postavených príslušníkov policajného zboru, po ďalšom zo série protestov, ktorý prebehol v obchodnom centre Hongkongu v nedeľu. Pôvodne pokojnú, hoci nepovolenú akciu ukončili zrážky medzi radikálnymi protivládnymi demonštrantami, pročínskymi aktivistami a policajtmi. V liste, ktorý v pondelok zverejnila JPOA, sa obhajuje použitie násilia voči výtržníkom, ktorí sa zapájajú do "potenciálne smrtiacich útokov". Príslušníci polície sú v takýchto prípadoch podľa JPOA povinní reagovať "zodpovedajúcou silou alebo zbraňami... vrátane ostrej munície". Poriadková polícia použila v nedeľu slzotvorný plyn a vodné delá na rozohnanie protestujúcich, ktorí na jej príslušníkov hádzali kamene, tehly a zápalné fľaše. Policajti v jednom momente vytiahli aj strelné zbrane ako varovanie tvrdému jadru protivládnych demonštrantov, ktorí na nich z tesnej blízkosti hádzali Molotovove koktaily. Na maskovaných odporcov Pekingu zase útočili radikálni pročínski aktivisti. Protesty v Hongkongu sa začali 9. júna, takže trvajú už zhruba 15 týždňov. Demonštranti pôvodne žiadali správkyňu Hongkongu Carrie Lamovú, aby jej vláda stiahla sporný zákon, ktorý by umožnil vydávanie osôb podozrivých zo spáchania trestných činov do pevninskej Číny. Lamová jeho oficiálne stiahnutie oznámila 4. septembra. Demonštrantom to však už nestačí a medzičasom požadujú aj jej rezignáciu, nezávislé vyšetrovanie neprimeraného násilia zo strany polície, prepustenie zatknutých osôb, odvolanie obvinenia zo "vzbury", ako aj politické reformy a skutočne slobodné voľby.


Bugár: Ak SNS podporí odvolanie Richtera, koalícia môže skončiť

V koaličnej zmluve je podľa Bugára jednoznačne napísané, že hlasovanie s opozíciou by bol koniec koalície.

BRATISLAVA. Ak bude ministrovi práce Jánovi Richterovi (Smer) vyslovená v parlamente nedôvera aj pomocou hlasov SNS, koalícia sa môže rozpadnúť. V pondelkovom rozhovore pre Hospodárske noviny to povedal predseda Mosta-Híd Béla Bugár. "Musíme vnímať, že pán Richter zastupuje nejakú funkciu v Smere. To je, ako keby vám odvolali podpredsedu strany. Zoberte si, že dnes to bude Richter, zajtra to môže byť hocikto. Ak pustíte lavínu, tak ju potom neviete zastaviť," uviedol Bugár. V koaličnej zmluve je podľa jeho slov jednoznačne napísané, že hlasovanie s opozíciou by bol koniec koalície. "Na to netreba spájať hlasovanie o dôvere vláde," poznamenal. Zatiaľ hlasovanie SNS s opozíciou nepovažuje za reálnu hrozbu. "Ešte tam nie sme. Sú rokovania, predpokladám, že k tomu nedôjde. Keby tu bola nejaká normálna alternatíva, tak padne táto vláda a bude iná. Ale ja alternatívu nevidím," dodal Bugár, ktorý nevidí dôvod na odvolanie Richtera. Pripomína, že už raz ho v parlamente koalícia podržala. Nevidí dôvod meniť názor. Za koaličnou krízou vidí politickú neskúsenosť, do vlády s SNS na čele s Andrejom Dankom nemá problém vstúpiť opäť. Bugár si zároveň nemyslí, že prídu predčasné voľby. "Každý z nás má toľko zdravého sedliackeho rozumu, aby pochopil, čo je dobré pre krajinu," uviedol pre Hospodárske noviny. Potvrdil, že koalícia nemá dosiaľ vyriešený problém s nomináciou štátnej tajomníčky Moniky Jankovskej do Súdnej rady . Navrhol ju Smer, ministerka spravodlivosti Lucia Žitňanská s tým má problém. Bugár upozornil, že podľa koaličnej zmluvy sa strany majú snažiť nominovať nesudcov. Jankovská je sudkyňa. Most-Híd deklaroval snahu o väčšiu nezávislosť súdnictva. Koalícia mala o situácii rokovať, ale nestalo sa tak. Bugár tiež zopakoval, že jeho ministri cítia spomalenie práce v rezortoch v dôsledku krízy.


Odblokovanie britského parlamentu posilnilo kurz libry

Vláda nemala dôvod prerušiť činnosť parlamentu na 5 týždňov.

LONDÝN. Britská libra prudko posilnila po tom, ako britský najvyšší súd rozhodol, že vládne rozhodnutie týkajúce sa prerušenia zasadnutia parlamentu bolo nezákonné. Kurz libry vyskočil takmer o 0,40 percenta po rozhodnutí najvyššieho súdu na 1,2478 USD/GBP. Predsedajúca sudkyňa Brenda Haleová povedala, že 11-členný senát jednomyseľne rozhodol o nezákonnosti a neplatnosti pozastavenia činnosti britského parlamentu, ktoré inicioval premiér Boris Johnson. Podľa Haleovej prerušenie zasadnutia parlamentu nebolo bežným prerušením a udialo sa v mimoriadnej situácii. Dodala, že vláda nemala dôvod na takéto krajné opatrenie - prerušiť činnosť parlamentu na 5 týždňov. Predseda Dolnej snemovne parlamentu John Bercow privítal rozhodnutie a uviedol, že parlament sa musí okamžite zhromaždiť.


Šéf francúzskej diplomacie: Sankcie voči Rusku zostanú do urovnania vzťahov s Ukrajinou

Francúzsky minister zahraničných vecí Jean-Marc Ayrault sa stretol s ukrajinským kolegom Pavlom Klimkinom.

PARÍŽ. Sankcie voči Rusku ostanú v platnosti dovtedy, kým nenastane zmena situácie na Ukrajine. Francúzsky minister zahraničných vecí Jean-Marc Ayrault to povedal vo štvrtok v Paríži pri príležitosti stretnutia s ukrajinským kolegom Pavlom Klimkinom. Európska únia uvalila sankcie na Rusko za to, že Moskva podporuje separatistov na východe Ukrajiny. Konflikt medzi vládou v Kyjeve a proruskými separatistami pripravil od apríla 2014 o život takmer 10-tisíc ľudí. Ayrault vo štvrtok zároveň vyzval Rusko, aby využilo svoj vplyv na separatistov a dotlačilo ich k ukončeniu konfliktu. Agentúra AP upozornila, že napriek mierovej dohode z Minska, na ktorej sa v roku 2015 dohodli zástupcovia Francúzska, Nemecka, Ruska a Ukrajiny (tzv. Normandská štvorka), boje na východe Ukrajiny neutíchli a proces politického urovnania tohto sporu zastal na mŕtvom bode. Šéf ukrajinskej diplomacie Pavlo Klimkin loboval vo štvrtok v Paríži za zachovanie sankcií voči Moskve, podobný obsah mala aj Klimkinova utorňajšia návšteva Washingtonu. Americký prezident Donald Trump sa v minulosti jednoznačne vyjadril za zlepšenie vzťahov s ruským partnerom Vladimirom Putinom a spochybnil úlohu Severoatlantickej aliancie (NATO) a ďalších zoskupení.


Máte hovoriť o futbale, nie o rozhodcovi, reagoval Guardiola na otázku novinára

Manchester City stratil ďalšie body. Hoci viedol o dva góly, remizoval s Tottenhamom.

MANCHESTER. Šláger dvadsiateho druhého kola najvyššej anglickej futbalovej súťaže medzi Manchestrom City a Tottenhamom Hotspur mal po prestávke poriadnu gradáciu. Hostí nepoložili ani dva rýchle góly hráčov City a vyrovnali skóre na konečných 2:2. V prvom polčase hrali zverenci Mauricia Pochettina smerom dopredu pasívne, zamerali sa len na obranu a s trochou šťastia si počas prvých 45 minút uchovali čisté konto. Zápas sa stal naozaj vzrušujúcim až po zmene strán. Zdalo sa, že hrubé chyby brankára Huga Llorisa budú stáť Londýnčanov všetky body. Pred prvým gólom síce musel vybiehať pred vlastné pokutové územie, loptu však hlavou nezasiahol dobre a Leroy Sané to využil. Ešte väčší kiks sa francúzskemu brankárovi pritrafil, keď mu lopta po centri Raheema Sterlinga vypadla z ruky a bola ľahkou korisťou pre Kevina de Bruyna. Tottenham, ktorý ťahal sériu siedmich víťazných zápasov v sérii, sa ale nevzdal. Po centri Kylea Walkera, ktorý ešte trochu nadvihol obranca domácich, Delle Ali dopravil loptu do siete. Hráči City si pýtali penaltu po kontakte Dannyho Rosa so Sterlingom i pri ďalšej šanci tohto hráča, keď ho postrčil v šestnástke Walker. Jedenástka sa však nekopala a hráči Tottenhamu získali bod po peknej akcii v 74. minúte, keď Harry Kane elegantne priťukol loptu Sonovi Heungovi-minovi a ten trafil presne. Hostia predviedli stopercentnú efektivitu, keď počas zápasu poslali medzi žrde iba dve strely a obe skončili v sieti. Hrdinom zápasu sa mohol stať devätnásťročný debutant v domácom tíme Gabriel Jesus, ktorý krátko po príchode na trávnik strelil gól. Asistent rozhodcu však situáciu správne vyhodnotil ako ofsajdovú a hlavný rozhodca gól neuznal. Tréner Manchestru City Pep Guardiola bol po zápase rozladený, bolo to cítiť i z jeho odpovede na otázku, ktorá mierila na rozhodcu: "Ste BBC, prestížne médium, máte hovoriť o futbale, nie o rozhodcovi." Potom pokračoval v pokojnejšom tóne: "Hrali sme dobre, podali sme vynikajúci výkon a je škoda, čo sa stalo. Vytvorili sme si viac šancí, ale neboli sme schopní vyhrať. Everton vystrelí štyrikrát, dá štyri góly. Tottenham z dvoch striel skóruje dvakrát." Na záver dodal: "Jediné, čo môžeme robiť, je tvoriť a hrať lepšie a lepšie, ale to platí pre celú sezónu. Som smutný, sme smutní z toho, čo sa stalo, ale som hrdý na to, ako sme si počínali. Hráči si to znova nezaslúžili." V zápasoch v Anglicku je veľa postrčení, ktoré nie sú faulom a musia byť posudzované rovnako, či sa stanú vo vnútri šestnástky alebo mimo nej. Tréner Tottenhamu Pochettino videl dianie na trávniku takto: "Pre oba tímy to bol ťažký zápas. Je pravda, že súper bol prvý polčas lepší a možno si zaslúžil viac. V druhej časti hry sa duel stal vyrovnanejším. Aj za stavu 0:2 sme verili, čo bolo dôležité. Je to pre nás dôležitý bod." Na otázku, či sa po sotení Walkera do Sterlinga nemala kopať jedenástka, odpovedal: "Pre mňa to nebola penalta. To je Anglicko. To isté je, ako keby sme sa sťažovali na ruku Saného pred gólom. Bola to však pre rozhodcu ťažká situácia. V zápasoch v Anglicku je veľa postrčení, ktoré nie sú faulom a musia byť posudzované rovnako, či sa stanú vo vnútri šestnástky alebo mimo nej." Tottenham je v tabuľke po sobote druhý so ziskom 46 bodov. Na Chelsea má šesťbodové manko, tá však má nedeľňajší zápas s Hull City k dobru. Manchestru City patrí v tabuľke piata pozícia so ziskom 43 bodov.


Ryanair zruší lety medzi Írskom a Veľkou Britániou, Bratislave sa štrajk vyhne

Írski piloti zvolali 24-hodinový štrajk.

BRATISLAVA. Írsky letecký prepravca Ryanair vo štvrtok ruší do 30 letov medzi Írskom a Veľkou Britániou. Dôvodom je blížiaci sa štrajk írskych pilotov. Ako informovala spoločnosť v tlačovej správe, lety z Írska do iných európskych destinácií štrajk nezasiahne. Hovorkyňa bratislavského letiska potvrdila, že všetky lety z Bratislavy Ryanair vo štvrtok uskutoční podľa plánu.Írski piloti spoločnosti Ryanair zvolali na štvrtok 12. júla 24-hodinový štrajk. Odbory k tomuto kroku pristúpili po tom, čo sa s vedením nedohodli na nových pracovných podmienkach. V centre sporu sú presuny pilotov medzi základňami prepravcu v Európe a Afrike. Odbory kritizujú vedenie, že v tejto oblasti chýba transparentný systém, čo má mať „zničujúce dopady na rodinný život“. Ryanair v utorok uviedol, že do štrajku sa zapojí 27 percent írskych pilotov. Firma tvrdí, že odborom predložila písomné návrhy týkajúce sa kariérneho postupu, dovoleniek a presunu medzi základňami, odborový zväz FORSA však neprijal ani jednu z 21 pozvánok na rokovania.Ryanair už skôr informoval, že štrajky zamestnancov letovej prevádzky v júni zasiahli 210 tis. cestujúcich. Spoločnosť spresnila, že pre sériu štyroch víkendových štrajkov a nedostatok personálu vo Veľkej Británii, Nemecku a Francúzsku musela minulý mesiac zrušiť 1 100 letov. Vlani v júni pritom prepravca zrušil iba 41 letov.


Britská parašutistka zahynula po dopade na zaparkované auto

LONDÝN. Britská parašutistka zahynula, keď sa jej padák pri skydivingu úplne neotvoril a dopadla na zaparkované auto v slepej uličke s obytnými budovami. Informovala o tom v nedeľu britská polícia. Žena dopadla v sobotu popoludní na ulicu v obci Shotton Colliery, ktorá sa nachádza neďaleko malého letiska a 400 kilometrov severne od hlavného mesta Londýn. Záchranný vrtuľník prepravil parašutistku do nemocnice, ale tam ju neskôr vyhlásili za mŕtvu. Polícia nezverejnila meno obete, ale uviedla, že išlo o 49-ročnú ženu z mesta Hebburn v severnom Anglicku. Táto vyznavačka skydivingu už v minulosti podnikla v iných krajinách zoskoky s oneskoreným otvorením padáku, ale toto bol jej prvý zoskok v Británii, informovala polícia. Príčinu nehody budú vyšetrovať polícia, úrad bezpečnosti a ochrany zdravia pri práci aj britský zväz parašutistov, uviedla v správe tlačová agentúra AP.


Gálov návrh na opatrenia v justícii po výhradách v Moste odložili

Nie je dobré, keď sa pre nie ktorých ľudí, ktorí zlyhali, veľmi rýchlo mení celý systém.

BRATISLAVA. Návrh na zmeny v legislatíve v súvislosti s očistením justície je pripravený, zatiaľ ho však nepredložili do parlamentu. Predseda Mosta-Híd Béla Bugár vysvetlil, že to urobili kvôli niekoľkým nesúhlasným názorom, že by sa nemal meniť celý systém takto rýchlo kvôli zopár ľuďom. Predseda Národnej rady (NR) SR Andrej Danko (SNS) návrh videl, nie je to však podľa neho liek na všetko. Bugár vysvetlil, že návrh minister spravodlivosti Gábor Gál (Most-Híd) nachystal, napokon ho však odložili na iné hlasovanie. "Ozývajú sa hlasy, napríklad poslanci Žitňanská (exministerka spravodlivosti Lucia Žitňanská) či Kresák (poslanec Mosta-Híd Peter Kresák), ktorí hovoria, že nie je dobré, keď pre pár ľudí, ktorí zlyhali, veľmi rýchlo meníme celý systém," povedal. Danko skonštatoval, že návrh videl a sú v ňom konkrétne riešenia určitej situácie, podotkol však, že to nie je liek na všetko. "Nádejám sa, že sudcovský stav by mal ukázať, že si zaslúži svoju nezávislosť. Oveľa väčšiu aktivitu by som čakal od Súdnej rady a predstaviteľov justície. Parlament nie je nadriadený súdnej moci, ani premiér Peter Pellegrini nie je nadradený ani parlamentu, ani súdnej moci. Sme vyvážené zložky, tak by sme k sebe mali pristupovať," tvrdí. Danko na otázku, či jeho vzťahy s premiérom Petrom Pellegrinim neovplyvnia rokovania odpovedal, že v koalícii ešte musia niektoré veci zodpovedne doriešiť. Dodal, že s premiérom majú prirodzenú rivalitu o rovnakého voliča, nepovažuje to za nič zlé. Dotklo sa ho však to, že Pellegrini si vie predstaviť prípadnú povolebnú koalíciu napríklad aj s exprezidentom Andrejom Kiskom. Premiér Pellegrini v súvislosti s očistením justície zvolal okrúhly stôl, ten sa konal v pondelok. Výsledkom mal byť návrh na zmeny v systéme justície, ktoré by mali pomôcť jednotlivým orgánom pri očistení sa od 'závadových' osôb. Spoločná právna úprava mala reflektovať na podozrenia, aké vyplávali na povrch napríklad v súvislosti s kauzou bývalej štátnej tajomníčky rezortu spravodlivosti Moniky Jankovskej. Návrh na zmeny mali predložiť poslanci ešte na aktuálnu schôdzu parlamentu, zatiaľ to však neurobili.


USA poslali do Poľska ďalších vojakov, presúvajú aj velenie divízie

Podľa velenia operácie Atlantic Resolve presun môže pôsobiť ako zastrašujúci prvok.

VARŠAVA. Spojené štáty posilňujú svoju prítomnosť vo východnej Európe. Z Nemecka do poľskej Poznane presunuli taktické velenie na úrovni divízie. Američania zároveň do Poľska vyslali aj sto vojakov, informovala v piatok agentúra AP. Spojené štáty tento rok do Estónska, Lotyšska, Litvy, Poľska, Nemecka, Slovenska, Maďarska, Rumunska a Bulharska vyslali na žiadosť týchto krajín už šesťtisíc vojakov, a to kvôli napätiu spojenému s aktivitami ruskej armády. Teraz USA vo vyhlásení oznámili, že taktické velenie americkej armády na úrovni divízie bolo 29. apríla presunuté do Poznane s cieľom podporiť a posilniť spojenca v Európe. Velenie americkej operácie Atlantic Resolve zároveň uviedlo, že súčasný presun zlepší obranu regiónu a môže tiež slúžiť ako zastrašujúci prostriedok v prípade vonkajšej hrozby. Operácia Atlantic Resolve sa začala v roku 2014 s cieľom posilniť prítomnosť pozemných, leteckých a námorných síl vo východnej Európe, najmä v súvislosti s ruskou anexií Krymu a vojnou na východe Ukrajiny.


Lyžiarky mali v Rusku absolvovať tri preteky, napokon sa neuskutočnili ani jedny

Organizátori zrušili aj nedeľňajší super-G.

ROZA CHUTOR. Organizátori podujatia Svetového pohára alpských lyžiarok v ruskom stredisku Roza Chutor museli zrušiť aj druhý plánovaný super-G. Dôvodom boli nepriaznivé podmienky. Obrovské množstvo snehu, ktoré napadlo na olympijskú zjazdovku, znemožnilo usporiadateľom pripraviť trať včas na nedeľňajšiu súťaž. "Snežiť prestalo neskôr, ako sme počítali. Nedokázali sme odpratať všetok sneh z trate. Je príliš mäkká a nevhodná na konanie pretekov," citovala agentúra AFP hovorkyňu Ruskej lyžiarskej federácie Oľgu Lajevovú. V dejisku zimných olympijských hier 2014 sa tak neuskutočnila ani jedna súťaž, zrušiť museli predtým aj zjazd a na sobotu naplánovaný prvý super-G. Druhý superobrovský slalom mal byť náhradou za zrušené preteky v St. Antone.


Letecká spoločnosť Qatar Airways odmietla prevziať štyri A350

Na trhu klesá záujem o veľkokapacitné lietadlá.

TOULOUSE. Spoločnosť Qatar Airways odmietla prevziať od Airbusu štyri veľkokapacitné lietadlá A350. Objednávku údajne stornovala, lebo šéf dopravnej firmy Akbar Al Baker pre americkú agentúru Bloomberg uviedol, že nie je s nimi spokojný, lebo sú nekvalitne vybavené kabíny. Agentúra Reuters informovala, že prevzatie lietadiel sa neuskutoční, lebo sa nedodržal termín ich dokončenia. Katalógová cena lietadiel je 1,2 miliardy eur. Spoločnosť si ich objednala ako prvá a pôvodne ich chcela 80. Výrobca teraz musí riešiť, komu predá stroje s kapacitou pre 283 cestujúcich. Problém je v tom, že na trhu klesá záujem o veľkokapacitné lietadlá. Ústav pre prieskum trhu Skytrax pokladá Qatar Airways za najlepšiu leteckú spoločnosť na svete. Jej šéf však ani v minulosti nešetril kritikou na Airbus. Bol nespokojný s A380 a s otáľaním vedenia Airbusu tento model rýchlo modernizovať. Katarská letecká spoločnosť sa dostala do zložitej situácie. Bojuje na mnohých frontoch. V dôsledku bojkotu viacerých arabských krajín jej lietadlá nemôžu prelietavať nad ich územím. Letecké spoločnosti blízkovýchodných krajín zaznamenávajú pokles cestujúcich na linkách do Spojených štátoch. Negatívne sa prejavuje zákaz americkej vlády, aby si cestujúci mohli brať do lietadiel laptopy.


Výbuch v továrni na výrobu výbušnín v Rusku zranil 89 ľudí

V areáli továrne bolo po sérii výbuchov poškodených päť budov.

MOSKVA. Po sobotňajších výbuchoch a požiari v továrni na výrobu výbušnín v ruskom meste Dzeržinsk lekári a zdravotníci ošetrili 89 ľudí. Hospitalizovaných je 16 zranených, pričom stav jedného z nich je podľa lekárov vážny. S odvolaním sa na úrady Nižnonovgorodskej oblasti o tom v nedeľu informovala agentúra TASS. K požiaru a následnému výbuchu došlo v sobotu v prevádzke na výrobu výbušnín v meste Dzeržinsk, ktoré leží v Nižnonovgorodskej oblasti ležiacej v centre európskej časti Ruska. Echo dodalo, že v areáli továrne bolo po sérii výbuchov poškodených päť budov. Tlakovou vlnou po explózii boli vybité sklené výplne na oknách viac ako 200 budov v okolí vrátane škôl. Úrady v nedeľu oznámili, že za pomoci dobrovoľníkov budú škody v školách do pondelka odstránené, takže vyučovanie sa bude konať v obvyklom režime. Silu výbuchov v sobotu pocítili aj obyvatelia obcí vzdialených od Dzeržinska niekoľko desiatok kilometrov, uviedlo Echo Moskvy. Ruské médiá informovali, že možnou príčinou série explózií a požiaru mohlo byť nedodržanie technologických postupov a pravidiel bezpečnosti pri výrobe. Prevádzka, kde došlo k výbuchom, je súčasťou štátneho výskumného ústavu Kristall založeného v 50. rokoch 20. storočia. Špecializuje sa na tvorbu výbušnín a ich komponentov, ako aj bezpečné technológie na ich výrobu, testovanie, prepravu a likvidáciu. V roku 2011 začal pracovať pod kontrolou štátnej korporácie Rostechnologija. K výbuchu v tomto komplexe došlo aj 4. apríla. Príčinou tejto explózie bolo porušenie bezpečnostných pravidiel pri práci. Na základe výsledkov inšpekcie bol odvolaný generálny riaditeľ továrne. Z funkcie bol uvoľnený k 31. máju.


Nový šéf Uberu chce ísť na burzu a zmeniť firemnú kultúru

Dara Khosrowshahi na post šéfa spoločnosti nastúpil po odvolaní Travisa Kalanicka

SAN FRANCISCO. Zmena firemnej kultúry, získanie väčšieho podielu na trhu a do troch rokov pokus dostať spoločnosť na burzu. Také sú plány nového riaditeľa alternatívnej taxislužby Dara Khosrowshahiho, ktoré oznámil zamestnancov pri svojom predstavovaní. „Táto spoločnosť sa musí zmeniť,“ povedal svojim podriadeným. „To, kam sme dospeli, nie je to, čo nás dostane na ďalšiu úroveň.“ Menovanie Khosrowshahiho, ktorý sám seba označil za stíhača, prišlo v dobe, keď sa Uber snaží zotaviť z množstva kríz, ktoré vyvrcholili v júni, keď musel odstúpiť riaditeľ Travis Kalanick. Oznámenie o primárnej emisii akcii v nejasnom čase býva pri podnikoch, ktoré sú podporované rizikovým kapitálom, bežné. Nový šéf Uberu na stretnutí tiež zdôraznil, že bude hľadať nové talenty. Prednostne musí obsadiť miesto finančného riaditeľa. Khosrowshahiho v jeho bývalej funkcii šéfa internetovej cestovnej kancelárie Expedia nahradil Mark Okerstrom. Ten tam pôsobil ako finančný riaditeľ. Khosrowshahi v predstavenstve Expedia ostane naďalej.


Niekedy to preháňa, Seehofer s kritikou Orbána nesúhlasí

Seehofer nepochybuje, že Orbán je demokrat.

BERLÍN. Nemecký minister vnútra Horst Seehofer nesúhlasí s kritizovaním spôsobu vládnutia maďarského pravicovo-nacionalistického premiéra Viktora Orbána, hoci uznáva, že "to v niektorých bodoch, napríklad vo svojej kampani proti EÚ, prehnal". Vyjadril sa tak v rozhovore pre sobotňajšie vydanie švajčiarskeho denníka Neue Zürcher Zeitung, z ktorého citovala tlačová agentúra DPA. "Nie som ochotný pochybovať o Orbánovi ako o demokratovi," povedal Seehofer. "Nám, politikom v Nemecku, sa to občas tiež stáva. Vždy sa robíme, akoby sme kráčali svetom úplne bez chýb," dodal v súvislosti s kritizovanou plagátovou kampaňou Orbánovej vlády pred voľbami do Európskeho parlamentu. Tá bola namierená proti predsedovi Európskej komisie Jeanovi-Claudovi Junckerovi ako údajnému podporovateľovi nezákonnej migrácie. Samotný Orbán sa označuje za predstaviteľa "neliberálnej demokracie", čo napríklad nemecký prezident Frank-Walter Steinmeier kritizoval ako "protirečenie samo o sebe". Zatiaľ čo Brusel sleduje s nevôľou Orbánovo striktné odmietanie utečencov a iných migrantov, obmedzovanie názorovej slobody, ako aj problémy s nezávislosťou maďarského súdnictva a kroky proti mimovládnym organizáciám, európski pravicoví populisti si maďarského premiéra cenia za jeho proticudzineckú politiku, nacionalistickú rétoriku a blízkosť k ruskému prezidentovi Vladimirovi Putinovi, komentovala DPA. Predstavitelia pravicovo-populistickej strany Alternatíva pre Nemecko (AfD) ho podľa nej "považujú viac-menej otvorene za vzor". Podobne ako Seehoferova Kresťanskosociálna únia Bavorska (CSU), aj Orbánova strana Fidesz patrí do konzervatívnej politickej skupiny Európska ľudová strana (EPP), jej členstvo však bolo v marci pozastavené. Seehofer sa v tom istom rozhovore vyjadril aj k aktuálnym nebezpečenstvám, ktorým je vystavené Nemecko. Hoci považuje za nebezpečných aj ľavicových či moslimských extrémistov, "najväčšie obavy" v ňom vyvolávajú krajní pravičiari.


Je to tu ako na skokanskom mostíku, povedal Vettel o trati na Veľkej cene USA

AUSTIN. Nemecký pretekár formuly 1 Sebastian Vettel skritizoval podmienky na okruhu v texaskom Austine. Jazdec Ferrari sa posťažoval na stav trate po piatkových tréningoch na VC USA. "Je to tu najhoršie z celého seriálu. Nerovnosti sú normálne, ale tu niektoré pripomínajú skokanské mostíky," povedal Vettel, ktorý dosiahol na prvom tréningu druhý najrýchlejší čas s mankom 169 stotín na Holanďana Maxa Verstappena z Red Bullu (1:34,057 min). Druhý tréning najlepšie vyšiel úradujúcemu šampiónovi Lewisovi Hamiltonovi z Mercedesu s časom 1:33,232. Aj on súhlasil so svojím rivalom z Ferrari. "Toto bola najdrsnejšia trať, na akej som jazdil. Po prvom tréningu ma z toho bolela hlava," citovala Brita agentúra SID.


Slovan začal zimnú prípravu s trojicou nováčikov, v Turecku strávi takmer mesiac

BRATISLAVA. So všetkými troma novými akvizíciami začali v pondelok futbalisti Slovana Bratislava zimnú prípravu na fortunaligovú jar 2017/2018. Trénerovi Martinovi Ševelovi sa na úvodnom tréningu hlásili teda aj slovinský útočník Andraž Šporar, ukrajinský obranca Arťom Suchockij a holandský stredopoliar Ricky van Haaren. 12. januára: odlet výpravy do Turecka a začiatok sústredenia v Beleku 20. januára: ŠK Slovan Bratislava - Krídla Sovietov Samara (Rus.), prípravný zápas 24. januára: Slovan - Olimpik Doneck (Ukr.), prípravný zápas 27. januára: Slovan - Vojvodina Novi Sad (Srb.), prípravný zápas 31. januára: Slovan - Újpest FC (Maď.), prípravný zápas 4. februára: Slovan - Zenit Petrohrad (Rus.), prípravný zápas 6. februára: Slovan - NK Veres Rivne (Ukr.), prípravný zápas 7. februára: odlet výpravy zo sústredenia v Turecku 10. februára: FC Fastav Zlín - Slovan, prípravný zápas v Zlíne * Program prípravných zápasov i termíny sa ešte môžu operatívne meniť Tréner po jeseni tretieho mužstva tabuľky je s aktuálnym zložením kádra spokojný. "Môžem vysloviť samozrejme spokojnosť, pretože do mužstva prišla kvalita a požadovaná konkurencia. Tá kvalita sa musí ale prejaviť na ihrisku. Momentálne som s hráčskym kádrom spokojný. Samozrejme bude záležať hlavne na tom, aby boli hráči zdraví. To bude mimoriadne dôležité. Aby odtrénovali čo najviac, a aby sa dobre na jar pripravili," povedal na pondelňajšom štarte prípravy a na margo pohybu smerom von doplnil: "To je v štádiu riešenia. Je tam Juraj Kotula, ktorý sa pravdepodobne posunie niekde inde. Ale ešte nie je nič isté." V kabíne Bratislavčanov sa objavil aj brankár Senice Michal Šulla, športový riaditeľ Slovana Richard Trutz však jeho príchod ešte nepotvrdil: "Je tu síce, ale ešte sa k tomu nebudem vyjadrovať, lebo je to v štádiu riešenia." K mužstvu sa pripojili aj rekonvalescenti ako Ibrahim Rabiu, Joeri de Kamps či Kornel Saláta. "Je možné, že ešte niekto príde, ale je možné, že už nepríde nik. Prestupové okno sa iba teraz otvorilo, uvidíme," dodal Trutz. Medzi médiami rezonovali najmä témy angažovania 23-ročného Šporara, ktorý podpísal zmluvu na 4,5 roka, resp. Filipa Hološka, ktorý mal na závere jesene konflikt so spoluhráčom. "Šporar bol v hľadáčiku Slovana už v letnom prestupovom období. Verím, že kvalitu ukáže na ihrisku a bude efektívny. Ak bude, zaručí to góly v súperových sieťach a potrebné body pre naše mužstvo. Van Haarena poznám, pôsobil podo mnou, viem o akého chlapa ide čo sa týka mentality a kvality. Suchockij je kvalitný obranca aj smerom do ofenzívy. S Filipom je to uzavreté. My sme to uzavreli hneď v tom týždni. Je tu a bude sa s nami pripravovať." Slovanisti pobudnú v Bratislave päť dní. V piatok 12. januára odlietajú do tureckej Antalye, odkiaľ je len neďaleko do tréningového strediska v Beleku. Výprava Slovana sa bude pripravovať v rovnakom tréningovom centre ako pred rokom. Na úvod absolvujú hráči Slovana tzv. hrubú prípravu so zameraním na kondičnú i hernú stránku. S Filipom je to uzavreté. My sme to uzavreli hneď v tom týždni. Je tu a bude sa s nami pripravovať. Prvý prípravný duel odohrajú 20. januára a vyzvú v ňom aktuálne tretí tím druhej ruskej ligy Kridla Sovietov Samara. O štyri dni neskôr sa stretnú s Olimpikom Doneck, ktorý je v najvyššej ukrajinskej lige na šiestom mieste. Záverečná fáza sústredenia bude nabitá zápasmi s kvalitnými európskymi súpermi. V sobotu 27. januára si slovanisti zahrajú s Vojvodinou Novi Sad, ďalším súperom bude piaty tím maďarskej ligy Újpest FC. Najatraktívnejším súperom v rámci zimnej prípravy bude ruský Zenit Petrohrad s talianskym trénerom Robertom Mancinim. Posledný prípravný duel v Turecku je na programe 6. februára s ukrajinským mužstvom NK Veres Rivne, ktoré sa v lige nachádza na piatom mieste. Ševela o 25-dňovom pobyte v Turecku uviedol: "Je to dosť. Pozitívne je to, čo sa týka počasia, terénov aj kvalitných súperov. Na druhej strane budeme tam pokope dosť dlhý čas, môže prísť ponorka, musíme reagovať aj na toto a prípadne chlapcom pripraviť nefutbalový program, aby prišli na iné myšlienky." Výprava Slovana odletí z Turecka 7. februára a okamžite sa začne pripravovať v domácich podmienkach. Generálkou na jarnú časť bude súboj v Zlíne, ktorý je na programe v sobotu 10. februára. Prvé jarné kolo je naplánované na sobotu 17. februára 2018 a hráči Slovana v ňom pocestujú do Michaloviec.


British Airways obnovuje lety do Káhiry

Prepravu do egyptského hlavného mesta na týždeň prerušili pre obavy o bezpečnosť.

LONDÝN. Britská letecká spoločnosť British Airways obnovuje lety do Káhiry po tom, ako prepravu do egyptského hlavného mesta na týždeň prerušila pre obavy o bezpečnosť. Spoločnosť vo vyhlásení uviedla, že "preskúmala bezpečnostné opatrenia" a obnovuje lety. Nijaké podrobnosti o povahe bezpečnostných problémov neposkytla. Informoval o tom portál bbc.com.Nemecká letecká firma Lufthansa tiež minulý týždeň v sobotu prerušila lety do Káhiry, ale ich prevádzku obnovila nasledujúci deň. British Airways v súčasnosti prevádzkuje jednu linku denne z letiska Heathrow do Káhiry a späť.


Ako sa darilo európskym regiónom? Bratislava predbehla Prahu

Región Bratislavy sa umiestnil na 6. mieste. Ostatné regióny Slovenska však na tom boli horšie.

BRATISLAVA. Regionálne hospodárske rozdiely pretrvávajú nielen na Slovensku, ale aj v rámci Európskej únie (EÚ). Vyplýva to z aktuálnej analýzy Slovenskej sporiteľne, ktorú zostavila na základe údajov štatistického úradu Eurostat. Ten zverejnil, ako sa hospodársky darilo jednotlivým regiónom EÚ v roku 2016. Región slovenského hlavného mesta sa umiestnil na 6. mieste s hrubým domácim produktom (HDP) na obyvateľa vo výške 184 percent priemeru Únie. Eurostat pri porovnávaní jednotlivých krajín použil ukazovateľ HDP na obyvateľa meraný v parite kúpnej sily. "Celkovo boli aj v roku 2016 regionálne rozdiely v EÚ veľmi výrazné, podobne ako aj v predchádzajúcich rokoch," skonštatovala analytička sporiteľne Katarína Muchová. Zatiaľ čo bulharský región Severozapaden v roku 2016 dosahoval len 29 percent priemeru EÚ, v centrálnom Londýne HDP na obyvateľa vzrástol na 611 percent priemeru EÚ. "Rozdiel medzi produkčne najchudobnejším a najbohatším regiónom sa v roku 2016 ešte zvýraznil," doplnila Muchová. Región Bratislavy sa umiestnil na 6. mieste a predbehol aj Prahu či Île de France - Paríž. Ostatné regióny Slovenska však na tom boli horšie. "Okrem Bratislavy zvyšné regióny na Slovensku boli pod priemerom EÚ a s výnimkou západného Slovenska si oproti roku 2015 nepolepšili," priblížila Muchová. Najhoršie dopadlo východné Slovensko s HDP na obyvateľa na úrovni iba 53 percent priemeru EÚ. Z analýzy sporiteľne však vyplýva, že od vstupu Slovenska do Únie sa HDP na obyvateľa zvýšil vo všetkých slovenských regiónoch. "Nedialo sa to rovnomerne a regionálne rozdiely pretrvali, dokonca sa rozšírili. Najmä rozdiel medzi Bratislavským krajom a východným Slovenskom sa od roku 2004 zväčšil," podotkla Muchová. Pri vstupe SR do Únie mal totiž Bratislavský kraj 3,1-násobne vyšší HDP oproti východu krajiny, avšak v roku 2016 bol tento rozdiel až 3,5-násobný. V niektorých prípadoch však regióny EÚ môžu v skutočnosti dosiahnuť aj vyšší hospodársky rast. "HDP na obyvateľa nezohľadňuje, koľko ľudí v danom regióne reálne býva a koľko dochádza za prácou. Taktiež sídla medzinárodných spoločností, ktoré sa v regiónoch nachádzajú, nemusia svoju celú produkciu aj v danom regióne míňať. Tak je to aj v prípade Bratislavy a mnohých iných veľkých miest v Európe," upozornila Muchová. Zároveň dodala, že HDP na obyvateľa hovorí o ekonomickej produkcii, nevypovedá však o príjme pre domácnosti v danom regióne či v krajine.


Obranca Dest z Ajaxu sa rozhodol reprezentovať USA

AMSTERDAM. Obranca Ajaxu Amsterdam Sergino Dest sa rozhodol na medzinárodnej úrovni obliekať dres futbalistov USA. Osemnásťročný krajný obranca sa narodil v Holandsku, no má otca z USA. O jeho služby prejavili v nedávnej dobe záujem tréner "oranjes" Ronald Koeman i kouč zámorskej reprezentácie Gregg Berhalter. Správu priniesla agentúra AP.


Pôvodne bol štvrtý, hovoril o katastrofe. Mať bronz je príjemné, priznal Martikán

Slovenský vodný slalomár získal ďalší cenný kov do svojej širokej zbierky medailí.

TACEN. Keď organizátori majstrovstiev Európy vo vodnom slalome v slovinskom Tacene pustili Michalovi Martikánovi počas jeho finálovej jazdy slovenskú skladbu "Nech Bože dá", akoby tušili, že päťnásobný olympijský medailista si domov odvezie medailu. Vo finále štartoval ako prvý, s dvoma trestnými sekundami ešte pred posledným pretekárom figuroval na bronzovej priečke, no s príchodom domáceho Benjamina Savšeka do cieľa klesol na nepopulárnu štvrtú pozíciu. Sklamaný si nechal odvážiť svoju loď a prišiel medzi novinárov ako správny profesionál prezentovať svoje pocity a postrehy. "Je to pre mňa zlé, určite katastrofa. Na druhej strane mám šťastie, že s takou jazdou som vôbec štvrtý. Myslel som si, že to bude o dosť horšie. Bolo tam viac chýb a niektoré možno aj taktické. Nielen to, že som nezvládol dnešné preteky. Škoda," zneli jeho prvé slová. Bol som prekvapený zo štvrtého miesta a som ešte prekvapenejší z tretej pozície. Občas sa stáva, že v športe býva aj takéto šťastie. Prišiel však veľký obrat. Blížilo sa vyhlasovanie medailistov a miestny hlásateľ medzi prichádzajúcim triom singlkanoistov vyslovil aj meno Michala Martikána. Miesto na stupni pre troch najlepších mu zabezpečila dodatočná penalizácia za Savšekov dotyk na bránke číslo osem. Kým zlatý Alexander Slafkovský aj strieborný Švajčiar Thomas Köchlin sa v očakávaní cenného kovu stihli prezliecť do slávnostnejších úborov, skúsený 38-ročný Martikán mal na sebe stále to, v čom absolvoval finále, vrátane štartového čísla. Až keď dostal bronzovú medailu, bolo zjavné, že len pomaly si začína uvedomovať, čo sa práve stalo. „Po tom všetkom, čo sa tu udialo, keď som zo semifinále postúpil o tri stotinky, vo finále som sa len tesne pred vyhlásením dozvedel, že mám bronz, keďže som predtým figuroval na štvrtej priečke. Je to príjemné, čoby nie,“ povedal už s cenným kovom. „Bol som prekvapený zo štvrtého miesta a som ešte prekvapenejší z tretej pozície. Občas sa stáva, že v športe býva aj takéto šťastie,“ doplnil. Medailou z kontinentálneho šampionátu si vyjazdil istotu účasti na septembrový majstrovstvách sveta vo francúzskou Pau, dovtedy však neplánuje zaháľať. „Svetových pohárov je málo a asi si pôjdem zasúťažiť. Bude to veľmi dobrý tréning pred MS. Už teraz som presvedčený, že som si vybral povestné šťastie. O to viac musím doladiť detaily, aby to nabudúce všetko klaplo na sto percent,“ vravel Martikán. V nedeľu v Tacene načal Martikán už druhú dvadsiatku medailí z ME. Koľko ich ešte chce pridať? „Koľko sa bude dať, uvidíme,“ odpovedal s úsmevom. Úspech C1 mužov na ME v Tacene podčiarkol piatym miestom Matej Beňuš.


Republiková rada SaS schválila Nicholsonovej pozastavenie členstva

Novozvolená europoslankyňa podala žiadosť o pozastavenie členstva v SaS koncom júna.

BRATISLAVA. Republiková rada strany Sloboda a Solidarita schválila žiadosť Lucie Ďuriš Nicholsonovej o pozastavenie členstva v strane. Informáciu pre agentúru SITA potvrdil hovorca SaS Róbert Buček.Novozvolená europoslankyňa Lucia Ďuriš Nicholsonová podala žiadosť o pozastavenie členstva v SaS koncom júna. "Neodchádzam zo SaS. Dala som žiadosť o pozastavenie členstva, ktorú zatiaľ republiková rada neschválila. Považujem to za interný problém, ktorý nechcem rozmazávať," reagovala vtedy europoslankyňa. Líder strany Richard Sulík vtedy povedal, že to považuje za internú záležitosť a nechcel to komentovať.V júni sa konal výročný kongres strany SaS, na ktorom delegáti volili trojicu členov Republikovej rady SaS, keďže pôvodnej trojici sa končilo funkčné obdobie. Novozvolená europoslankyňa a členka strany Sloboda a Solidarita (SaS) Lucia Ďuriš Nicholsonová a člen SaS Michal Bróska od kongresu nie sú členmi Republikovej rady SaS. Delegáti zvolili nových členov. Sú nimi generálny manažér SaS Roman Foltin a poslanec za SaS Branislav Gröhling. Poslanec za SaS Radoslav Pavelka je staronovým členom Republikovej rady. Republiková rada je najvyšší orgán strany medzi kongresmi. Členovia sú zvolení na štyri roky.Agentúra SITA požiadala europoslankyňu Luciu Ďuriš Nicholsonovú o reakciu.


Ministerstvo nie je spokojné s komorou učiteľov. Komora nie je spokojná s ministerstvom

Ministerstvo a komora sa navzájom obviňujú.

BRATISLAVA. Ministerstvo školstva a Slovenská komora učiteľov sa navzájom obviňujú. „Považujeme za dôležité povedať, že Slovenská komora učiteľov dlhodobo nezmyselne kritizuje všetky dobré a pozitívne kroky a opatrenia, ktoré ministerstvo školstva pod vedením Martiny Lubyovej urobilo v prospech učiteľov," uviedol tlačový odbor rezortu v reakcii na kritiku, ktorá tento týždeň odznela na tlačovej besede komory učiteľov. Prezident komory Vladimír Crmoman zase ministerke vyčíta, že za celé dva roky, čo je vo funkcii, so zástupcami učiteľov nediskutovala. „Uvedomil som si, že ani raz neurobila verejnú diskusiu s učiteľskými organizáciami alebo okrúhly stôl na nejakú tému. Stretávala sa len s predstaviteľmi odborového zväzu pracovníkov školstva," povedal pre agentúru SITA Crmoman. Tém, ku ktorým sa mohli učitelia vyjadriť, bolo podľa neho dosť. „Ministerstvo školstva dlhodobo vytvára systémové predpoklady na zatraktívnenie povolania učiteľa a robí všetko pre to, aby sa zvýšilo postavenie učiteľa v spoločnosti,“ uviedol tlačový odbor pre agentúru SITA. Kritizoval aj Slovenskú komoru učiteľov. „Ministerstvo školstva bolo otvorené rokovaniam s SKU, ale keď pán Crmoman organizoval a so svojimi dvanástimi kolegami sa zúčastnil na protestnom zhromaždení v areáli ministerstva školstva, odmietol pozvanie pani ministerky na rokovanie," uviedlo ministerstvo vo svojom stanovisku. Crmoman tvrdí, že to bolo inak. „Ministerka zavádzajúco spojila tichý protest pred ministerstvom 18. júna 2018 s prípravou zákona, diskusiou o ňom a následnou petíciou za stiahnutie zákona. Protest nemal nič spoločné s diskusiou o pripravovanom zákone," vyjadril sa k téme v blogu na Denníku N za Iniciatívu slovenských učiteľov. Podľa Crmomana vyzývali ministerku na verejnú diskusiu o pripravovanom zákone o pedagogických a odborných zamestnancoch už skôr, ale odmietala ju. Vo chvíli, keď im počas tichého protestu na ministerstve navrhla stretnutie, bolo by to podľa Crmomana znamenalo zrušenie protestu, preto sa rokovania s ministerkou nezúčastnili a na jej ponuku reagovali zamietavo. Ministerka zavádzajúco spojila tichý protest pred ministerstvom 18. júna 2018 s prípravou zákona, diskusiou o ňom a následnou petíciou za stiahnutie zákona. Protest nemal nič spoločné s diskusiou o pripravovanom zákone. Protest učiteľov a študentov s názvom Začnite konať z júna minulého roku bol podľa SKU "odpoveďou na účelové naťahovanie času (aj vďaka nekonečným rokovaniam za zatvoreným dverami ministerstva) a na tri roky trvajúcu ‚aktívnu' nečinnosť ministerstva smerom k dlho očakávanej reforme školstva – otvorená výzva pre pani ministerku, aby diskutovala verejne na dohodnutom mieste v dohodnutom termíne". Podľa Crmomana protestu predchádzala siahodlhá mailová komunikácia s kanceláriou ministerky, trvajúca od 21. júna do 2. septembra, návrhy termínu, miesta a témy verejnej diskusie s pedagógmi.


Švajčiarske stíhačky eskortovali ruský vládny špeciál, Moskva chce vysvetlenie

ŽENEVA. Kremeľ požaduje od Švajčiarska vysvetlenie, prečo sa tri stíhacie lietadlá švajčiarskych vzdušných síl v piatok priblížili k ruskému dopravnému lietadlu, ktoré viezlo delegáciu a novinárov na summit Ázijsko-tichomorskej hospodárskej spolupráce (APEC) do Peru. Stíhačky F/A-18 Hornet eskortovali ruský stroj Il-96 špeciálnej letky, kým sa nachádzal vo vzdušnom priestore tohto alpského štátu, oznámila v sobotu agentúra Reuters. "Vyjadrili sme svoje prekvapenie a požiadali sme Švajčiarsko o vysvetlenie ohľadom incidentu ruského vládneho lietadla vo vzdušnom priestore Švajčiarska," uviedlo na sociálnej sieti Twitter ruské veľvyslanectvo vo Švajčiarsku. Ambasáda skontaktovala švajčiarsky rezort diplomacie. "Povolenie na prelet ruského špeciálu nad švajčiarskym územím sme dostali v dostatočnom predstihu," tvrdí tlačové oddelenie ruskej ambasády, ktoré cituje agentúra TASS. Pasažierov civilného lietadla musel palubný personál upokojiť s tým, že takýto sprievod je na určitých trasách bežný. Na summite sa zúčastní aj ruský prezident Vladimir Putin, ktorý priletel do Limy osobitným lietadlom. Popri summite sa má stretnúť aj s dosluhujúcim americkým prezidentom Barackom Obamom, ako aj lídrami Číny, Filipín, Japonska, Peru a Vietnamu. Medzinárodné fórum bude trvať do nedele.


Slovenské víno sa dostalo do Múzea svetových vín vo francúzskom Bordeaux

S riaditeľkou múzea svetových vín vo francúzskom Bordeaux podpísal slovenský agrorezort memorandum o spolupráci.

BRATISLAVA, BORDEAUX. Slovensko je malá krajina, ale s veľkými vínami. Uviedla to vo štvrtok (30.11.) vo francúzskom Bordeaux podpredsedníčka vlády a šéfka Ministerstva pôdohospodárstva a rozvoja vidieka (MPRV) SR Gabriela Matečná (nominantka SNS) pri uvádzaní slovenských vín do galérie tunajšieho Múzea svetových vín. "Svet produkuje víno v 90 krajinách, my sme jedna malá krajina, ale s veľkými vínami. To bolo dnešným posolstvom, dostať do Múzea svetových vín aj slovenské víno. Tých 336 fliaš, ktoré venovali slovenskí vinári je niečo, čo sme chceli, aby sa dostalo do kolísky vinohradníctva a vinárstva. Mnohí ľudia, ktorí navštevujú toto múzeum vín budú môcť ochutnať, otestovať a hlavne ohodnotiť slovenské vína, ktoré majú neuveriteľný potenciál a ktoré vyhrávajú mnohé svetové výstavy," priblížila Matečná. Zároveň informovala, že s riaditeľkou múzea podpísal slovenský agrorezort memorandum o spolupráci. "Na záver dňa Slovensko odprezentovalo dvoma prezentáciami jednak slovenské vinohradnícke regióny, jednak Malokarpatskú vínnu cestu. Predpokladám, že tí, ktorí sa na prezentácií zúčastnili, boli spokojní. Trochu sme Francúzsku a Francúzom priblížili Slovensko, slovenských ľudí, kvalitné slovenské vína," dodala ministerka.


Mbappé dvomi gólmi rozhodol zápas, Parížania majú už 20-bodový náskok

Fortuna liga

Česká liga

Premier League

Bundesliga

La Liga

Serie A

Ligue 1

PARÍŽ. Úradujúci francúzsky majster Paríž Saint-Germain zvíťazil v sobotňajšom stretnutí 27. kola futbalovej Ligue 1 na ihrisku Caen 2:1. Favorit sa poriadne potrápil, v 56. minúte otvoril skóre zápasu domáci Casimir Ninga. Hostia vyrovnali už po troch minútach, keď Kylian Mbappé premenil pokutový kop. Domáci potom dlho odolávali, ale napokon nevyťažili ani bod. V závere zápasu opäť udrel Mbappé - 2:1. PSG triumfoval v lige piatykrát za sebou a suverénne vedie tabuľku s dvadsaťbodovým náskokom pred Lille. Góly: 56. Ninga - 59. a 87. Mbappe (prvý z 11 m) Góly: 22. a 45. Tait - 49. a 80. Falcao (druhý z pok. kopu) Góly: 70. Dia, 84. Cafaro - 39. Konaté (z pok. kopu), 44. Abdelhamid (vlastný) /odložili na žiadosť hosťujúceho účastníka Európskej ligy/


Bývalí veľvyslanci USA nesúhlasia s obmedzením americkej podpory pre OSN

Donald Trump navrhol škrty pre rezort diplomacie a zahraničnú pomoc, vrátane výrazného zníženia podpory OSN.

NEW YORK. Deväť bývalých amerických veľvyslancov pri OSN sa v utorok vyslovilo proti obmedzeniu finančnej podpory pre túto svetovú organizáciu, ktoré chce presadiť administratíva prezidenta Donalda Trumpa. Výzvu určenú lídrom americkému kongresu podpísalo deväť bývalých ambasádorov, ktorí pôsobili v OSN za vlády republikánskych i demokratických prezidentov. Medzi signatármi sú Madeleine Albrightová, Susan Riceová, Samantha Powerová, John Negroponte či Thomas Pickering, informovala agentúra DPA. "OSN je síce nedokonalá a potrebuje mnohé reformy, zostáva však nenahraditeľným nástrojom v rámci úsilia o globálnu stabilitu a prosperitu, na čom závisia aj záujmy a priority USA," uvádza sa v liste veľvyslancov. Madeleine Albrightová v tejto súvislosti na svojom twitterovom účte napísala, že "nič nestojí viac než chudoba a vojna". Donald Trump v marci navrhol škrty pre rezort diplomacie a zahraničnú pomoc, vrátane výrazného zníženia finančnej podpory OSN a jej agentúr. Predstavitelia OSN varovali, že náhle zníženie financovania by mohlo vyvolať ďalšiu globálnu nestabilitu.


Briti po brexite rozhodne opustia colnú úniu

Informácia prichádza tesne pred začiatkom rokovaní hlavného vyjednávača EÚ pre brexit so skupinou britských ministrov.

LONDÝN. Británia po brexite s určitosťou opustí colnú úniu. Uviedol to zdroj z úradu britskej premiérky po tom, ako niektorí britskí politici vyzvali premiérku Theresu Mayovú, aby povedala jasné vyhlásenie, ako si predstavuje vzťah Británie a Európskej únie (EÚ) po odchode ostrovnej krajiny z bloku. Zdroj z Downing Street 10 však na margo týchto diskusií uviedol, že "Británia (colnú úniu) rozhodne opustí". "Nie je našou politikou byť v colnej únii. Nie je našou politikou byť v akejkoľvek colnej únii," citoval zdroje z Downing Street napríklad denník The Independent. Podľa týchto zdrojov musí Británia takisto sama rozhodovať o tom, aké podpíše dohody o voľnom obchode so zvyškom sveta. "Máme v Británii skvelé firmy a chceme posilňovať ich exportné príležitosti. Nechceli by sme robiť niečo, čo tieto príležitosti obmedzia," citoval ďalej britský denník. Informácie prichádzajú krátko pred začiatkom rokovaní hlavného vyjednávača EÚ pre brexit Michela Barniera so skupinou britských ministrov. Ako uviedol server BBC, v pondelok sa Barnier stretáva s britským ministrom pre brexit Davidom Davisom. Ich diskusia odštartujte ďalšie kolo rokovaní o odchode Británie z Únie. To sa prvýkrát zameria na prechodné obdobie plánované po brexite. Očakáva sa, že jednou z citlivých tém budú práva občanov EÚ, keďže Mayová naposledy oznámila, že občania Únie, ktorí prídu do Británie počas prechodného obdobia po brexite, by nemali mať rovnaké práva, ako občania EÚ, ktorí do krajiny prišli pred termínom brexitu. Informácie o prípadnom pokroku zverejní Davis a Barnier v piatok 9. februára.


#DOSTOSLOVPolitik 2.0

Strana jedného človeka získala vo voľbách prekvapivých 16 percent, čím sa zaradila za veľkých favoritov volieb. Voličov najviac oslovila odhodlanosť niekdajšieho ministra zdravotníctva. Originálne sľuboval, že ak v nemocniciach nájde čo len jednu pleseň, dá vyhodiť každého. Presne ako keď dostal padáka z rezortu vnútra od šéfa polície a nestihol ukázať, v čom skutočne tkvie jeho excelencia. Hovorí, že skúsiť treba všetko. Preto ho možno vídať nielen v teplákoch s plechovkou piva v ruke a ovládačom od televízora v lone, ale aj s aktovkou pod pazuchou na chodbách ministerstva obrany, financií, školstva či práce. Politik 2020 je univerzálny. Denník SME a Sme.sk prináša v spolupráci s projektom #doStoSlov, krátku poviedku so zamyslením. V denníku, na webe a sociálnych sieťach sa objaví vždy v sobotu. Jej základom je vždy päť náhodne zvolených slov, na základe ktorých autor pripravuje poviedku na aktuálne politické a spoločenské témy. Vybrať päticu slov má možnosť každý čitateľ prostredníctvom facebookoveho alebo instagramového účtu #doStoSlov. Ďalšie poviedky #doStoSlov môžete nájsť na facebooku alebo na instagrame.


Kiska otvoril v chorvátskom Splite slovenský honorárny konzulát

Slováci sa doteraz mohli v  Chorvátsku obrátiť na veľvyslanectvo v Záhrebe a honorárny konzulát v Osijeku.

SPLIT. Slovenský prezident Andrej Kiska v stredu otvoril Honorárny konzulát Slovenskej republiky v chorvátskom Splite. "Som veľmi rád, že tu v jednej skutočne z najnavštevovanejších destinácii slovenských turistov máme teraz kúsok Slovenska. Máme tu miesto, kde ktokoľvek, kedykoľvek bude potrebovať pomoc, tak ju tu nájde," povedal počas otvorenia konzulátu slovenský prezident. "Mnohokrát história ukázala, že práve honorárny konzul dokáže byť ten, ktorý v čase, keď človek potrebuje urgentne niečo vyriešiť, dokáže pomôcť," dodal Kiska. Zároveň zaželal novému honorárnemu konzulovi menej prípadov núdze, keď budú ľudia potrebovať pomoc, a čím viac výziev od podnikateľov a z oblasti kultúry, ktoré ešte zlepšia vzájomné vzťahy. Honorárny konzul Slovenskej republiky v Chorvátsku Goran Morovič si myslí, že v určitom zmysle sa Slováci a Chorváti dopĺňajú. "Od Slovákov sa dá dosť vecí naučiť a dá sa aj dosť vecí urobiť. Keďže som osoba súťaživá, tak si myslím, že z takej nejakej súťaživosti môže vzniknúť veľa nových dobrých vecí. Túto pozíciu som zobral ako výzvu," uviedol konzul pre TASR. Slováci sa v Chorvátsku môžu obrátiť na veľvyslanectvo v Záhrebe, Honorárne konzuláty v Splite a Osijeku. Od 1. júla do konca augusta bude občanom Slovenska k dispozícii aj Vysunuté konzulárne pracovisko v Zadare. Slovenský prezident tiež v dedine Selca na chorvátskom ostrove Brač odhalil bustu známemu slovenskému spisovateľovi Martinovi Kukučínovi. "Je pre mňa obrovskou cťou, že v rámci mojej oficiálnej návštevy Chorvátska som sa mohol zúčastniť tak milej slávnosti, odkrytia busty nášho velikána a nášho spisovateľa Martina Kukučína, ktorý tu žil viac ako 13 rokov," spresnil prezident. V Chorvátsku Kukučín (vlastným menom Matej Bencúr) pôsobil ako lekár. "Spomienky, ktoré sú na neho, sú spomienky na človeka, ktorý chcel pomáhať, ktorý ako lekár liečil najchudobnejších zadarmo, dával im zadarmo lieky. Tu napísal svoj nádherný román Dom v stráni, ktorý podľa odborníkov literatúry najlepšie popisuje, ako sa tu žilo v tomto období. Je to príbeh tragickej lásky a je pre mňa skutočne cťou, že tu v tejto obci dbajú o pamiatku nášho velikána Martina Kukučína," zdôraznil. V obci Selca mu už v auguste 2011 odhalili pamätnú tabuľu z bieleho bračského mramoru. Stalo sa tak pri príležitosti 150. výročia narodenia spisovateľa v rámci každoročného miestneho literárneho podujatia Croatia rediviva. Pripomína pobyt Kukučína na Brači, jeho život a prácu. Spisovateľ a lekár Martin Kukučín sa narodil v roku 1860 v Jasenovej na Orave. Po štúdiu medicíny v Prahe prijal miesto lekára v dedine Selca na ostrove Brač v chorvátskej Dalmácii. Z Chorvátska odišiel do Čile, kde taktiež pôsobil ako lekár. Po vzniku Československa začal opäť hľadať možnosti styku s vlasťou. Aj keď sa mu podarilo nakrátko vrátiť, nakoniec sa usadil v kúpeľnom mestečku Lipik v chorvátskej Slavónii, kde mu zomrela manželka Perica Didoličová. O dva roky nato zomrel v slavónskom Pakraci aj on.


Vládny návrh zákona o poľovníctve je pre farmárov neprijateľný

BRATISLAVA. Vládny návrh zákona o poľovníctve je v súčasnom znení pre farmárov z Vidieckej platformy (VP) a Spolku farmárov Slovenska (SFS) neprijateľný. Zástupcovia oboch organizácií o tom informovali vo štvrtok na tlačovej konferencii. Návrh zákona podľa nich uprednostňuje poľovné práva pred právami poľnohospodárov. Zároveň obmedzuje hospodárenie vlastníkov pôdy. Farmári preto žiadajú ministerku pôdohospodárstva Gabrielu Matečnú, aby celý zákon z legislatívneho procesu stiahla. Súčasný návrh zákona podľa Spolku farmárov Slovenska a Vidieckej platformy zhoršuje nerovnováhu medzi poľovníkmi a poľnohospodármi, ale aj nerovnováhu ekosystému. "Poľovné práva sú v tomto návrhu nadradené zákonom poľnohospodárstva. Zákon požaduje od farmárov ďalšie povinnosti a nové sankcie. Očakávame, že vládny návrh zákona o poľovníctve bude mať nové znenie," uviedla vo štvrtok Anna Balková zo Spolku farmárov Slovenska. Vidiecka platforma a ďalšie poľnohospodárske združenia sa snažili zákon pripomienkovať, no neúspešne. "Zákon je v tomto znení neprijateľný pre farmárov a je pre nás ranou pod pás. Zákon sme sa snažili pripomienkovať, ale nebola akceptovaná ani jedna naša pripomienka," podotkol Tibor Papšo z Vidieckej platformy. Návrh zákon o poľovníctve v aktuálnom znení sa dá podľa zástupcov VP a SFS vyjadriť pojmom "z kaluže do blata". "V niektorých oblastiach Slovenska je poľovná zver premožená. Toto tvrdenie prijali pri pripomienkovaní všetci, ktorí sa ho zúčastnili. Zákon je v určitom smere krok vpred, ale musíme s ním vysloviť zásadný nesúhlas. Ak užívateľ poľovného revíru nedodržuje stavy zveri, je vystavovaný sankcionovaniu. Objektívne preukázať stavy je komplikovaná vec, ak nie nemožná. Spočítať v nejakej oblasti voľnú zver je veľmi komplikované. Žiadame, aby bol celý zákon z legislatívneho procesu stiahnutý," povedal Juraj Vanko, podpredseda Únie regionálnych združení vlastníkov neštátnych lesov Slovenska. Ministerstvo pôdohospodárstva a rozvoja vidieka v stanovisku ku kritike farmárov k návrhu tiež zákona uviedlo, že pri jeho tvorbe spolupracovalo so všetkými zúčastnenými stranami, ktoré mali rôznorodé predstavy. "Aj poľnohospodári musia začať aktívne pracovať na takých opatreniach, ktoré budú minimalizovať škody. Nie je možné, aby sadili napríklad kukuricu v obrovských lánoch až po hranicu lesa, a potom sa čudovali, že takéto hody zver lákajú," reagoval hovorca ministerstva Vladimír Machalík.  "Postupy ako znížiť atraktívnosť polí pre zver sú známe, treba ich len aplikovať. Poľovníci zasa musia zintenzívniť prácu na udržateľnej početnosti poľovnej zveri vo svojich revíroch," dodal. Tlačovej besedy sa zúčastnili aj europoslanci Ivan Štefanec, Michal Wiezik, Vladimír Bilčík a Martin Hojsík. Všetci mali k návrhu zákona niekoľko výhrad. "Potrebujeme nájsť súlad vzťahu medzi farmármi a poľovníkmi. Veľmi ma znepokojuje neprijatie pripomienok Vidieckej platformy a iných poľnohospodárskych organizácií k zákonu. Musíme mať jednoznačne stanovené vlastnícke vzťahy a ochranu majetku. To je kľúčové v rozvoji vidieka," uzavrel europoslanec Ivan Štefanec. Agentúra SITA osloví so žiadosťou o reakciu Ministerstvo pôdohospodárstva a rozvoja vidieka SR.


Chodorkovskij v ruských prezidentských voľbách odovzdal protestný hlas

Do volebnej miestnosti v Nemecku cestoval Chodorkovskij 700 kilometrov špeciálne preto, aby začal protestnú akciu proti Putinovi.

BERLÍN. Bývalý prezident ropného koncernu Jukos Michail Chodorkovskij má už za sebou hlasovanie vo voľbách ruského prezidenta, ktoré sa konajú túto nedeľu. Chodorkovskij hlasoval predčasne vo volebnej miestnosti v Nemecku. Ako v pondelok informovala rozhlasová stanica Echo Moskvy, Chodorkovskij urobil červeným perom krížiky pri mene každého z kandidátov a do stredu hlasovacieho lístka napísal: "Dosť bolo Putina". Túto fotografiu potom zverejnil na svojom konte na sociálnej sieti Twitter. Chodorovskij vysvetlil, že do volebnej miestnosti zriadenej v Nemecku cestoval 700 kilometrov špeciálne kvôli tomu, aby začal protestnú akciu "Dosť bolo Putina. Pridajte sa!". Súčasne vyzval občanov Ruska, aby sa k jeho protestu pridali. Ruská agentúra Interfax medzitým v pondelok informovala o prognóze účasti na prezidentských voľbách v Rusku. Podľa očakávaní expertov a prieskumov Nadácie pre rozvoj občianskej spoločnosti by sa účasť mala pohybovať na úrovni 64 percent. Prezident nadácie Leonid Davydov uviedol, že v Petrohrade príde do volebných miestností okolo 52 percent voličov, zatiaľ čo v Moskve 65 percent. Najvyššia účasť sa očakáva v Tatársku (82 percent), v Čuvašsku (78 percent) a v Penzenskej oblasti (74 percent). Viaceré proopozičné weby pripomínajú, že voľby ruského prezidenta sa uskutočnia v deň štvrtého výročia anektovania Krymského polostrova, ktorý do tohto aktu patril Ukrajine. Tam podľa expertov svoje právo voliť využije asi 66 percent občanov.


Merkelová sľúbila Porošenkovi podporu k ukončeniu vojny na Donbase

Ukrajinský prezident dal najavo, že od mierových dohôd uzavretých v Minsku nie je možné ustúpiť.

MESEBERG. Angela Merkelová v sobotu sľúbila ukrajinskému prezidentovi Petrovi Porošenkovi ďalšiu podporu k ukončeniu vojnového konfliktu na východe Ukrajiny. Podľa agentúry DPA to nemecká kancelárka povedala pri stretnutí s Porošenkom v Mesebergu pri Berlíne. "Po určitom upokojení počas veľkonočných sviatkov sme bohužiaľ opäť svedkami intenzívnejšieho porušovania dohodnutého pokoja zbraní," vyhlásila šéfka nemeckej vlády. "Bezpečnosť je (pritom) podmienkou ďalšieho politického pokroku," upozornila. Merkelová tiež oznámila, že chce čoskoro viesť ďalšie rokovania medzi Ruskom, Ukrajinou, Francúzskom a Nemeckom o vyriešení ozbrojeného stretu okolo povstania proruských separatistov v oblasti Donbasu. Nový francúzsky prezident Emmanuel Macron už dal najavo pripravenosť v tomto procese v takzvanom normandskom formáte pokračovať. "Budeme veľmi rýchlo hľadať možnosti, aby prezidenti a spolková kancelárka spolu mohli nadviazať kontakty," poznamenal podľa DPA. Porošenko dal podľa nemeckej agentúry najavo, že od mierových dohôd uzavretých v bieloruskej metropole Minsk nie je možné ustúpiť. Zdôraznil zároveň, že podľa jeho názoru "v súčasnosti nie je v dohľade žiadna iná alternatíva". Na východe bývalej sovietskej republiky Ukrajiny bojujú od roku 2014 vládne sily s proruskými separatistami.


Sólymos v Paríži vyzval na posilnenie boja proti klimatickým zmenám

Sólymos vidí riešenie situácie vo vyšších investíciách do moderných "zelených" technológií.

PARÍŽ. Doterajšie opatrenia, ktorými chcú štáty bojovať proti klimatickým zmenám, nebudú podľa šéfa slovenského envirorezortu Lászlóa Sólymosa stačiť. "Vyzerá to tak, že keď nebudeme robiť nič iné len to, na čom sme sa dohodli, tak to neudržíme pod dvoma stupňami," skonštatoval v utorok v rámci klimatického summitu v Paríži. Ako poznamenal, treba preto robiť niečo navyše. "O tom je aj toto stretnutie," povedal na margo summitu Jedna planéta, ktorý sa koná dva roky po prijatí parížskej klimatickej dohody. Sólymos vidí riešenie situácie vo vyšších investíciách do moderných "zelených" technológií či starostlivosti o lesy. Upozornil, že ak sa globálne otepľovanie nepodarí zastaviť, následky môžu byť nedozerné pre celú planétu. Slovensku sa od roku 1995 podarilo znížiť emisie tzv. skleníkových plynov o 45 percent, priblížil Sólymos. Aktuálne však medziročne došlo k nárastu o 1,4 percenta. Dôvodom je podľa Sólymosa najmä doprava. Aj preto chce na Slovensku podporovať rozvoj elektromobility. Pripomenul tiež možnosť vytváranie nízkoemisných zón v mestách. Napriek tomu si však myslí, že Slovensku sa podarí dosiahnuť záväzky vyplývajúce z klimatickej dohody. Približne 4000 delegátov hovorilo na summite o financovaní opatrení na ochranu klímy či záväzkoch k tzv. uhlíkovej neutralite. Konal sa dva roky po prijatí parížskej klimatickej dohody, ktorej cieľom je obmedziť rast globálnej teploty do konca storočia na maximálne dva stupne Celzia a podľa možnosti významne pod túto hodnotu. V druhej polovici 21. storočia by sa mala dosiahnuť tzv. uhlíková neutralita, teda malo by sa vypustiť len toľko emisií skleníkových plynov, koľko ekosystémy dokážu zachytiť.


Kde sa praniu špinavých peňazí darí? Eurokomisia pripravila čierny zoznam

BRUSEL. Európska komisia (EK) prijala v stredu nový zoznam tretích krajín, ktoré nedostatočne bojujú proti praniu špinavých peňazí a financovaniu terorizmu. Podľa údajov exekutívy EÚ sa na novom zozname ocitlo 23 daňových jurisdikcií, ktoré vykazujú strategické nedostatky v ich rámcoch na boj proti praniu špinavých peňazí a financovaniu terorizmu. Cieľom tohto zoznamu je chrániť finančný systém EÚ účinnejším predchádzaním rizík prania špinavých peňazí a financovania terorizmu. "Čierny zoznam" je výsledkom smernice EÚ o boji proti praniu špinavých peňazí, ktorú v súčasnosti ratifikujú členské štáty Únie. V dôsledku zaradenia na "čierny zoznam" banky a iné subjekty, na ktoré sa vzťahujú predpisy EÚ o boji proti praniu špinavých peňazí, budú čeliť zvýšeným kontrolám finančných operácií, ktoré zahŕňajú zákazníkov a finančné inštitúcie z vysokorizikových tretích krajín. V praxi to znamená, že všetci obchodníci z EÚ, ktorí podnikajú v oblasti tovarov alebo služieb v hodnote viac ako 10-tisíc eur v daňových jurisdikciách na čiernom zozname, musia venovať zvýšenú starostlivosť týmto transakciám. Cieľom je lepšie identifikovať akékoľvek podozrivé peňažné toky. Zoznam krajín bol zostavený na základe analýzy 54 prioritných jurisdikcií. Použila sa nová metodika, ktorá zohľadnila prísnejšie kritériá 5. smernice o boji proti praniu špinavých peňazí z júla 2018. "Musíme sa uistiť, že špinavé peniaze z iných krajín nenájdu cestu do nášho finančného systému. Špinavé peniaze sú živnou pôdou organizovaného zločinu a terorizmu. Vyzývam uvedené krajiny, aby rýchlo napravili svoje nedostatky," uviedla v tejto súvislosti eurokomisárka pre spravodlivosť, spotrebiteľov a rodovú rovnosť Věra Jourová. Podľa jej slov je exekutíva EÚ pripravená úzko spolupracovať s dotknutými krajinami pri riešení týchto otázok. Komisia svoj nový čierny zoznam predloží Európskemu parlamentu a Rade EÚ na schválenie. To by malo trvať maximálne dva mesiace. Po schválení bude toto nariadenie zverejnené v Úradnom vestníku EÚ a nadobudne účinnosť 20 dní po jeho zverejnení.


Grécka polícia rozbila gang, predával nezákonne vykopané artefakty

Vyšetrovatelia okrem toho skonfiškovali vyše 2000 vzácnych starožitných artefaktov.

ATÉNY. Grécka polícia rozbila veľký gang, ktorého členovia mali vyvážať tisíce nezákonne vykopaných starovekých artefaktov na predaj cez tajne spolupracujúce európske aukčné domy alebo priamo súkromným kupcom. Celoštátne vyšetrovanie trvalo 14 mesiacov, povedal podľa agentúry AP hovorca riaditeľstva polície v meste Patras na juhu Grécka. Sledovaná kriminálna organizácia pozostávala z vyše 50 členov. Policajti dosiaľ zadržali 26 podozrivých, sú medzi nimi údajní vodcovia organizácie, ale aj osoby zodpovedné za nezákonné nočné vykopávanie. Vyšetrovatelia okrem toho skonfiškovali vyše 2000 vzácnych starožitných artefaktov, prevažne mincí datovaných do šiesteho storočia pred naším letopočtom. Starožitnosti sa predávali prostredníctvom internetových aukčných domov so sídlom v Nemecku, Rakúsku, Švajčiarsku alebo Británii. Všetky dotknuté spoločnosti však podľa polície vedeli o ilegálnom pôvode dražených objektov, prípadne samé pomáhali tento gang financovať.


Japonský námestník si zabudol gumáky, cez mláku sa nechal preniesť

Jeho konanie v oblasti postihnutej tajfúnom vyvolalo ostrú krtiku.

TOKIO. Japonský politik si vyslúžil ostrú kritiku za to, že pri návšteve mesta postihnutého ničivým tajfúnom vyskočil na chrbát iného vládneho predstaviteľa a nechal sa tak preniesť cez veľkú mláku. Informovala o tom v utorok agentúra DPA. Minister poverený riešením následkov pohrôm Jun Macumoto povedal na tlačovej konferencii, že správanie námestníka ministra pre rekonštrukčné práce Šunsukeho Mutaiho bolo "nevhodné" a chýbala mu ohľaduplnosť a citlivosť voči oblasti i obyvateľom postihnutým katastrofou. Mutai viedol skupinu vládnych predstaviteľov, ktorí 2. septembra navštívili severovýchodné mesto Iwaizumi - teda jednu z oblastí najhoršie postihnutých tajfúnom Lionrock, ktorý na severe Japonska pripravil o život viac ako dvadsať ľudí. Lenže Mutai si zabudol gumáky. "Keď sa človek chystá na návštevu oblasti zasiahnutej prírodnou pohromou, je pochopiteľné, že si vezme gumové čižmy," vyjadril sa k prípadu už v pondelok hovorca japonskej vlády Jošihide Suga. Mutai vyhlásil, že svoje správanie "hlboko ľutuje". O prípade sa znovu začalo hovoriť po tom, čo sa námestníkov šéf, minister pre rekonštrukčné práce Masahiro Imamura, dozvedel o incidente počas svojej víkendovej návštevy v oblasti a ospravedlnil sa zaň. Námestníka Mutaiho za toto správanie kritizovali aj na sociálnych sieťach a obvinili ho, že nemá k svojej práci seriózny vzťah.


Olympionici zatiaľ odmeny nedostali. Pravdepodobne dostanú menej

Odmeny zatiaľ nemajú ani paralympionici či členovia realizačných tímov.

BRATISLAVA. Úspešní slovenskí športovci zo zimných olympijských hier 2018 v kórejskom Pjongčangu zatiaľ stále nedostali finančné odmeny. Tie zatiaľ nemajú na svojich účtoch ani paralympionici či členovia realizačných tímov reprezentantov SR. Denník Šport vo štvrtok tiež informoval, že Slovenský olympijský výbor (SOV) má financie pripravené. Podľa stanoviska ministerstva financií sa odmeny za športovú činnosť majú považovať za závislú prácu, čiže z nich je potrebné odviesť sociálne i zdravotné odvody, čo by znížilo čiastky na vyplatenie pre športovcov. SOV sa však v tejto súvislosti snaží o nápravu a rokuje s vládnymi úradníkmi o zmene. V minulosti športovci neplatili odvody z odmien za olympijské účinkovanie. "Nechceme porušiť zákon, obchádzať daňové predpisy a zákony. Čakáme na jasné stanovisko z rezortu financií, ako máme postupovať. Ak ministerstvo striktne povie, že ide o závislú činnosť a je našou povinnosťou strhnúť z odmien aj odvody, budeme to musieť urobiť," citoval Šport prezidenta SOV Antona Siekela, ktorý verí v nájdenie riešenia: "Hľadáme kompromis. Nie je pre nás akceptovateľné, aby sme sľúbili jednu čiastku a reálna odmena by bola napokon diametrálne iná. Veríme, že suma nebude musieť byť krátená."


Ústavný súd zamietol sťažnosť na brutalitu policajtov počas razie v Moldave nad Bodvou

BRATISLAVA. Ústavný súd zamietol sťažnosť na brutalitu policajtov počas razie v rómskej osade v Moldave nad Bodvou z roku 2013. V relácii RTVS Z prvej ruky o tom informoval minister vnútra Robert Kaliňák. Právnik zranených Rómov potvrdil, že sa obrátia na Európsky súd pre ľudské práva. Informovala o tom RTVS v správach o 18:00 v Rádiu Slovensko. Policajti počas razie v osade v Moldave nad Bodvou neprekročili svoje právomoci, ich trestne stíhanie bolo zastavené v súlade so zákonom a policajná inšpekcia posúdila zásah nezávisle. Podľa ministra vnútra Roberta Kaliňáka to vyplýva z rozhodnutia ústavného sudu. "Ústavný súd napísal, že v danej veci absolútne neprichádza do úvahy čo i len minimálna pochybnosť, že by nebolo vykonané účinné úradné vyšetrovanie inkriminovanej policajnej akcie a orgány činné v trestnom konaní presvedčivo odôvodnili, že proti sťažovateľom nebolo príslušníkmi polície pristupované tak, ako tvrdili vo svojich výpovediach". Ústavný súd SR na 63 stranách odôvodňuje zamietnutie sťažnosti deviatich z vyše 30 Rómov zranených počas razie. Ich právny zástupca Stanislav Jakubčík trvá na tom, že o zastavení trestného stíhanie policajtov mohol rozhodnúť iba súd, a nie vyšetrovatelia policajnej inšpekcie, ako to bolo v tomto prípade. Spolu s Európskym centrom pre práva Rómov sa preto do mesiaca obrátia na Európsky súd pre ľudské práva. Na rozhodnutie Ústavného súdu nechcela reagovať ochrankyňa ľudských práv Mária Patakyová. Jej predchodkyňa Jana Dubovcová ostro kritizovala brutálny postup policajtov. Mária Patakyová však odsúdila, že traja svedkovia zásahu v Moldave nad Bodvou teraz čelia obvineniu z krivej výpovede.


Singapurčan dostal 25 rokov za sexuálne násilie voči členom svojej rodiny

Odsúdený muž nútil svoju manželku ponúkať sexuálne služby on-line.

SINGAPUR. Singapurčana, ktorého žalobcovia nazývajú "netvorom", v utorok odsúdili na 25,5-ročný trest odňatia slobody za to, že nútil svoju manželku k prostitúcii a pohlavne zneužíval ich šesťročnú dcéru a 13-ročnú neter. Informovala o tom agentúra AFP. "Obvinený muž je netvor," povedala na súde zástupkyňa prokurátora Eunice Lauová. Dodala, že "odporná sexuálna skazenosť jeho činov je bezprecedentná a zahŕňa pohlavné zneužívanie troch najzraniteľnejších žien v jeho živote, ktoré mal povinnosť chrániť". Lauová oznámila, že odsúdený muž pomocou fyzického a psychického násilia nútil svoju manželku ponúkať sexuálne služby on-line. Takisto ju nútil tajne natáčať sex so zákazníkmi, uviedol žalobca. Sudca najvyššieho súdu odsúdil aj jedného nemenovaného nezamestnaného muža na 24 rán palicou a udelil mu pokutu vo výške 12.000 singapurských dolárov (zhruba 7815 eur). Počas troch mesiacov v roku 2016 manželka odsúdeného poskytla sexuálne služby viac ako 100 mužom. Zarobila za to 11.000 singapurských dolárov (približne 7160 eur), ktoré manželovi odovzdala.


Kurz bitcoinu voči doláru stúpa do závratnej výšky

Jeden bitcoin stál predpoludním podľa prepočtu agentúry Bloomberg rekordných 2871 dolárov.

FRANKFURT NAD MOHANOM. Digitálna mena bitcoin pokračuje v raste svojej výmennej hodnoty voči doláru aj na začiatku nového týždňa. Jeden bitcoin stál dnes predpoludním podľa prepočtu agentúry Bloomberg rekordných 2871 dolárov (2552,23 eura). V porovnaní s koncom minulého týždňa bol drahší o takmer 17 %. Obchodníci poukazujú na to, že došlo k zrušeniu jeho rastového stropu na troch veľkých čínskych bitcoinových burzách. Vo februári ho nariadili čínske úrady po tom, ako ich znepokojil únik kapitálu z krajiny a obavy z prania peňazí. Rast kurzu podporuje najmä vzostup obchodovania v digitálnej mene v Číne. Na konci minulého roku stál jeden bitcoin menej ako 1000 dolárov. Na konci roku 2010 bol jeho kurz 0,30 dolára. Digitálna mena sa dostala do obehu v roku 2009.


Bombový útok v oslobodenej časti Mósulu si vyžiadal najmenej 23 mŕtvych

Podľa údajov irackého ministerstva explodovali na otvorenom trhovisku v mósulskej štvrti Gogdžalí tri autá naložené výbušninou.

BAGDAD. Najmenej 15 civilistov a osem policajtov zahynulo vo štvrtok v Iraku pri bombovom útoku na trhovisku vo východnej časti mesta Mósul, nad ktorou získali pred niekoľkými týždňami kontrolu provládne sily vedúce ofenzívu proti extrémistickej organizácii Islamský štát (IS). Podľa údajov irackého ministerstva obrany explodovali na otvorenom trhovisku v mósulskej okrajovej štvrti Gogdžalí tri autá naložené výbušninou. V krátkom vyhlásení však ministerstvo neuvádza, či vozidlá odpálili samovražední útočníci. Organizácia Spojených národov predtým odsúdila usmrtenie štyroch humanitárnych pracovníkov a ďalších siedmich civilistov pri dvoch mínometných útokoch v Mósule, ku ktorým došlo v utorok a stredu takisto vo východnej časti mesta. Ľudskoprávna organizácia Human Rights Watch v stredu upozornila, že bojovníci IS úmyselne útočia na civilistov v častiach Mósulu, o ktoré prišli v rámci prebiehajúcej ofenzívy. V období medzi tretím týždňom novembra a prvým týždňom decembra podľa nej zahynulo pri tamojších bojoch najmenej 19 civilistov a desiatky ďalších utrpeli zranenia. Bitka o Mósul sa začala 17. októbra. Na pozície Islamského štátu v okolí mesta útočia príslušníci irackej armády, kurdských polovojenských jednotiek péšmarga, sunnitských kmeňových jednotiek a Bagdadom schválených šiitských milícií. Zo vzduchu ich podporuje medzinárodná koalícia vedená Spojenými štátmi.


Miloš Lačný v Ružomberku skončil: Nebol som spokojný

BRATISLAVA. Futbalový útočník Miloš Lačný na vlastnú žiadosť predčasne ukončil svoje pôsobenie vo fortunaligovom klube MFK Ružomberok. "Odišiel som z Ružomberka, lebo som nebol spokojný s istými vecami. Bol to môj nápad ukončiť zmluvu. Myslím si, že som s tým vôbec nikoho v klube neprekvapil," povedal dvadsaťdeväťročný hráč pre denník Šport. V prebiehajúcej sezóne dostával v tíme málo príležitostí. "Moje rozhodnutie nesúvisí iba s minutážou, aj keď sčasti áno," dodal Lačný. Zmluvu s klubom mal ešte na ďalší rok. "Bolo to naše obojstranné, čisto racionálne rozhodnutie a Milošovi prajem veľa úspechov v osobnom i športovom živote," tlmočil denník Šport reakciu trénera ružomberského mužstva Norberta Hrnčára.


Na letisku v Bratislave nahlásil anonym bombu, išlo o falošný poplach

Letisko prezreli policajti aj pyrotechnici.

BRATISLAVA. V pondelok večer anonym ohlásil bombu na bratislavskom letisku. Informoval o tom portál tvnoviny.sk. Anonym nahlásil, že bomba vybuchne desať minút pred polnocou. Letisko následne skontrolovali policajti, pyrotechnici aj psovodi. Zistili, že išlo o falošný poplach.  Prílety a odlety napriek prísnym bezpečnostným pravidlám vybavovali podľa letového poriadku.


Viskupiča nahradí v parlamente občianska aktivistka Natália Milanová

Rokovanie v pléne naplánované do konca roka Viskupič ešte absolvuje.

BRATISLAVA. Budúceho predsedu Trnavského samosprávneho kraja Jozefa Viskupiča (OĽANO) nahradí v parlamente mladá občianska aktivistka a vyštudovaná historička z Bratislavy Natália Milanová. "Myslím si, že sa nám pošťastilo, že v kultúrnom výbore ma strieda človek kultúry,“ povedal pre agentúru SITA Viskupič. Po zvolení za predsedu Trnavského kraja bol Jozef Viskupič na rokovaní Výboru NR SR pre kultúru a médiá posledný raz v utorok 14. novembra. Rokovanie v pléne naplánované do konca roka ešte absolvuje. V mediálnom a kultúrnom výbore ho zastúpi Natália Milanová (za slobodna Galisová) z hnutia OĽANO, ktorá pôsobí v mediálnej a kultúrnej oblasti a okrem iného píše aj knihy. Podľa Viskupiča by sa mala stať podpredsedníčkou výboru, musí to však najskôr odhlasovať výbor. Viskupič je poslancom národnej rady od roku 2010, v mediálnom výbore pôsobil ako člen a podpredseda. Milanová nebude podľa Viskupiča automaticky podpredsedníčkou výboru. „Ak budú poslanci výboru rešpektovať výsledky volieb, tak ako v mojom prípade, mala by sa ňou stať. Ale volí ju výbor. Ja túto požiadavku predostriem. Natália nie je nováčik v parlamentnom prostredí, dlhodobo pôsobí u nás v klube. Z hľadiska kultúrneho manažmentu a promotérstva je to zdatný človek a ja sa budem snažiť jej pri ujatí sa mandátu pomôcť,“ konštatoval ďalej pre SITA Viskupič. Ako dodal, štart jeho nástupníčky vo výbore ovplyvní aj to, že je vo vyššom štádiu tehotenstva. Myslí si, že ženy a ich pohľad do politiky jednoducho patria a veľmi sa teší, že práve na poli kultúry a médií sa objaví ďalšia žena. Podľa Viskupiča v parlamentnom výbore pre médiá a kultúru otvoril niektoré zásadné, najmä mediálne témy, či už to boli poslanecké prieskumy, alebo problémy inštitúcií ako Matica slovenská a ďalšie. Medzi to, čo sa podarilo, zaradil viaceré zmeny v autorskom zákone, ako je definovanie dennej správy či zavedenie možností licencií creative commons, čo podľa Viskupiča umožňuje, „aby umelci boli rešpektovaní aj v čase internetu a chránil ich autorský zákon, pomáhal im a nebránil im takpovediac v rozlete“. Ako doplnil, v mediálnom výbore necháva „na stole“ tému možnosti vzniku detského kanála v rámci televízneho vysielania verejnoprávneho Rozhlasu a televízie Slovenska (RTVS). Keďže jeho nástupkyňa vo výbore Natália Milanová okrem iného píše historické popularizačné knižky pre deti, verí, že si osvojí túto jeho tému. Viskupič dodal, že jeho snahou bolo tiež iniciovať nové zákony v mediálnej oblasti, ktoré by nahradili opakovane novelizované „novely noviel“. Verí, že sa podarí vyriešiť situáciu v oblasti krížového vlastníctva médií, ktoré „klame verejnosť v tom, kto vlastní a kto nevlastní médiá“. Pripomenul taktiež, že podporil legislatívne spojenie verejnoprávnej Slovenskej televízie a verejnoprávneho Slovenského rozhlasu do RTVS a zákon o RTVS považuje za kvalitný, o čom svedčí aj to, že napriek kritike nebol novelizovaný. V oblasti kultúry by bol za zjednotenie politiky ministerstva kultúry v oblasti verejnoprávnych fondov, je za reformu ich financovania a ich účinný manažment. Viskupič sa funkcie predsedu Trnavského samosprávneho kraja ujme 4. decembra, čo je podľa jeho slov posledný možný termín, ktorý využil odchádzajúci trnavský župan Tibor Mikuš. Ten bol vo funkcii 12 rokov, teda tri funkčné obdobia po sebe. Reálne Viskupič podľa vlastných slov preberie kraj až sformovaním zastupiteľstva, ktoré očakáva 15. alebo 18. decembra. Ako dodal pre SITA, zlý volebný termín z hľadiska preberania agendy spôsobí, že už na prvom pracovnom zastupiteľstve Trnavského kraja sa prijíma rozpočet. „Myslím si, že zodpovední, keď už spájali termíny volieb samospráv aj župných volieb, sa mali zamyslieť aj nad týmto momentom, pretože táto debata by potrebovala minimálne sto dní a my tých sto dní nemáme,“ dodal pre SITA Viskupič, ktorý kritizuje aj zrušenie dvojkolového systému voľby predsedov krajov.


V USA porodila žena s transplantovanou maternicou

DALLAS. V nemocnici v texaskom Dallase sa vôbec po prvý raz v histórii USA podaril pôrod matke s transplantovanou maternicou. Informovala o tom agentúra AP. Prípad však nie je svetovým unikátom, keďže niekoľko pôrodov z transplantovanej maternice zaznamenali už predtým vo Švédsku. Hovorca Medicínskeho centra Baylorovej univerzity uviedol, že podrobnosti o pôrode predstavia na tlačovej konferencii v pondelok. Čerstvá matka bola pôvodne od narodenia bez maternice. Dallaská nemocnica pred rokom oznámila, že maternicu transplantovala štyrom ženám, avšak trom ju musela neskôr odstrániť pre nedostatočné prekrvenie. Nemocnica neprezradila, koľkým ženám odvtedy transplantovala uterus. Avšak podľa časopisu Time, ktorý o pôrode informoval ako prvý, v nemocnici vykonali celkovo osem takýchto transplantácií, pričom jedna zo žien je v súčasnosti tehotná. Nemocnica v Dallase podľa vlastných informácií plánuje používať maternice od živých aj mŕtvych darkýň. Vo Švédsku použili maternicu matky či sestry príjemkýň. Maternica sa netransplantuje nastálo. Príjemkyňa musí užívať silné lieky, aby jej telo transplantovaný orgán neodmietlo. Dlhodobé používanie týchto liekov však prináša značné zdravotné riziká, a tak maternicu opäť odstránia po jednom alebo dvoch pôrodoch.


GRECO kritizuje Nemecko za nedostatočné protikorupčné opatrenia v parlamente

Skupiny GRECO tvrdí, že nemeckí poslanci potrebujú jasnejšie pravidlá zaobchádzania s lobistami.

ŠTRASBURG. Skupina štátov proti korupcii pri Rade Európy (GRECO) so sídlom v Štrasburgu v pondelok uviedla, že Nemecko nedostatočne plní odporúčania týkajúce sa protikorupčných opatrení v parlamente, ktoré dostalo v roku 2015. Informovala o tom agentúra DPA. Podľa skupiny GRECO potrebujú nemeckí poslanci jasnejšie pravidlá zaobchádzania s lobistami. Takisto by sa mali zverejňovať detailnejšie informácie o súkromných konfliktoch záujmov poslancov a ich podnikaní. Nemecká delegácia v Rade Európy musí grémiu GRECO najneskôr do júna 2020 predložiť správu dokumentujúcu, že Nemecko zrealizovalo jej odporúčania v boji proti korupcii v parlamente a súdnictve. Doterajšie odporúčania z roku 2015 Nemecko podľa GRECO splnilo nepostačujúco. GRECO Nemecko kritizovalo aj za nedostatočnú transparentnosť pri financovaní politických strán. Predseda parlamentu Wolfgang Schäuble pre denník Der Tagesspiegel uviedol, že Spolkový snem sa týmito odporúčaniami bude zaoberať po letnej prestávke. Vyjadril pritom presvedčenie, že frakcie dôkladne preveria odporúčania správy GRECO. Antikorupčné grémium vo svojej výročnej správe uviedlo, že vlani bolo v členských štátoch EÚ implementovaných len 34 percent jeho odporúčaní. Okrem Nemecka začalo GRECO konanie za nedodržanie stanovených odporúčaní aj voči Bielorusku, Francúzsku, Írsku, Maďarsku, Rakúsku a Turecku.


Auto môže byť zbraň, vysvetľoval Kaliňák na výbore streľbu policajta

Výbor prerušili, poslanci budú pokračovať v diskusii o streľbe policajta na 17-ročného mladíka v utorok večer alebo v stredu ráno.

BRATISLAVA. Pre streľbu policajta na unikajúce auto prišiel minister vnútra Robert Kaliňák zo Smeru aj policajný prezident Tibor Gašpar vysvetľovať postup polície na branno-bezpečnostný výbor. Zvolali ho opoziční poslanci. "Viackrát ohrozovali protiidúce autá," obhajoval Kaliňák postup polície s tým, že auto môže byť použité tiež ako zbraň. Odvolával sa pri tom na výpovede účastníkov premávky aj ľudí z unikajúceho vozidla. Počas približne 12-kilometrovej stíhacej jazdy medzi Novou Baňou a Hronským Beňadikom, pri ktorej sa policajná hliadka snažila zastaviť nebezpečne jazdiaceho šoféra, padli štyri výstrely. Posledný, ktorý mal unikajúce auto zastaviť, zasiahol mladíka sediaceho na pravom zadnom sedadle. Strelnému zraneniu na mieste podľahol. "Auto pokračovalo v jazde napriek postreleniu, havarovalo niekoľko metrov či kilometrov ďalej," povedal Kaliňák po výbore. Dodal, že keby k havárii nedošlo, je otázne, kedy by auto zastavilo. Policajt, ktorý postrelil 17-ročného chlapca, mieril na pravé zadné koleso. Jeho streľba vyvolala otázky, či sú policajti na takéto situácie trénovaní a či bolo namieste strieľať na auto, ktoré malo ísť vyše sto kilometrovou rýchlosťou za hodinu. Vyšetrovanie má podľa Kaliňáka na starosti inšpekcia ministerstva vnútra, ktorá bude posudzovať, či policajt použil zbraň zákonne. "Výcvik pre policajtov prebieha štandardne, majú zhruba päťkrát do roka povinný výcvik, mali by vystrieľať 300 nábojov," vysvetľoval Kaliňák. Na otázku, či nebude nejako meniť metodiku na použitie zbrane, reagoval, že ju majú rozpracovanú na 70 stranách. Zákon o Policajnom zbore hovorí, že pokiaľ vodič bezprostredne ohrozuje okolitých ľudí na živote a zdraví a nie sú na zastavenie iné možnosti, môže policajt použiť služobnú zbraň. Prečo auto nemalo kameru, ktorá by zachytila policajný zásah, Kaliňák odôvodnil tým, že kamery majú asi v 800 autách z celkového počtu osem tisíc. "Akonáhle budeme mať rozpočet, radi ich tam dáme," povedal. Opozícia si myslí, že polícia nemala v takomto prípade zasahovať a strieľať. "Podľa nás by sa to diať nemalo, lebo prostriedky na zastavenie vozidla sú aj iné," povedal Ľubomír Galko z SaS. Výbor pre nedostatok času poslanci prerušili. Pokračovať budú v utorok večer alebo v stredu ráno.


Hamšíkov Neapol sa do Ligy majstrov musí dostať cez Nice

Sľubnú šancu na postup do hlavnej súťaže má aj premožiteľ Žiliny.

NYON. Taliansky tím SSC Neapol so slovenským reprezentantom Marekom Hamšíkom sa v nemajstrovskej vetve play-off Ligy majstrov 2017/2018 stretne s francúzskym OSG Nice. Rozhodol o tom piatkový žreb v sídle Európskej futbalovej únie (UEFA) vo švajčiarskom Nyone. "Partenopei" v uplynulej sezóne postúpili do osemfinále prestížnej súťaže, v ktorom stroskotali na neskoršom víťazovi Reale Madrid. "Dostali sme najťažšieho možného súpera. Pred žrebom som hovoril, že si neželám Nice ani Young Boys Bern," citovala uefa.com slová útočníka Neapola Joseho Callejona. "Pozeral som na možných súperov a práve Nice som si najmenej želal. Náš súper má vysokú kvalitu. V drese francúzskeho klubu hrá napríklad aj Mario Balotelli. Našim cieľom je dostať sa do skupinovej fázy Ligy majstrov, a preto musíme zvládnuť túto ťažkú prekážku," uviedol Hamšík pre svoj oficiálny web. Dánsky šampión FC Kodaň so stredopoliarom Jánom Gregušom bude v majstrovskej vetve bojovať o skupinovú fázu LM proti azerbajdžanskému Karabachu. Zverenci trénera Staleho Solbakkena v 2. predkole vyradili slovenského majstra MŠK Žilina po výsledkoch 3:1 vonku a 1:2 doma. Do baráže sa dostali cez Vardar Skopje. Po prehre 0:1 v Macedónsku zvíťazili v domácej odvete aj vďaka gólu Greguša 4:1. Slovenský reprezentant videl v druhom polčase červenú kartu a v prvom barážovom dueli tak nenastúpi. Technický riaditeľ Kodane Johann Lange bol s výsledkom žrebu spokojný. "Nechceli sme dostať silnú Rijeku, ďalší štyria potenciálni súperi boli približne na rovnakej úrovni. Výhodou je, že v odvete budeme mať výhodu domáceho prostredia. Musíme však najprv zvládnuť náročnú cestu do Azerbajdžanu, vyrovnať sa s vysokými teplotami a časovým posunom," povedal Lange pre oficiálnu klubovú stránku. Ťahákom budú zápasy medzi bundesligovým Hoffenheimom a FC Liverpool na lavičke s nemeckým trénerom Jürgenom Kloppom. Slavia Praha bude čeliť cyperskému APOEL-u Nikózia. "Je to Murphyho zákon, cítil som v kostiach, že dostaneme práve Liverpool. Sme však radi, že si zahráme proti jednému z najslávnejších klubov futbalovej histórie na legendárnom štadióne. Ak chceme získať trofej, musíme zdolať aj Liverpool," zdôraznil tréner Hoffenheimu Julian Nagelsmann. Prvé súboje play-off sú na programe 15. a 16. augusta, odvety potom 22. resp. 23. augusta. Tento ročník je už 63. v elitnej európskej súťaži, resp. 26. odkedy UEFA zaviedla Ligu majstrov. Finále sa bude hrať v sobotu 26. mája na Olympijskom štadióne v Kyjeve. (prvé zápasy 16. a 17. augusta, odvety 23. a 24. augusta): Majstrovská vetva: FK Karabach - FC Kodaň APOEL Nikózia - Slavia Praha Olympiakos Pireus - NK Rijeka Celtic Glasgow - FC Astana FC Hapoel Beere-Ševa - NK Maribor Nemajstrovská vetva: Istanbul Basaksehir - FC Sevilla Young Boys Bern - CSKA Moskva SSC Neapol - OGC Nice TSG 1899 Hoffenheim - FC Liverpool Sporting Lisabon - FC SB Bukurešť


Zaplavia nás poľské jablká? Sú štyrikrát lacnejšie ako slovenské

Jarné mrazy zničili ovocinárom na Slovensku veľkú časť úrody. Poliakom sa mrazy vyhli a jabĺk majú na rozdávanie.

BRATISLAVA. Kým Slováci kupujú kilo jabĺk priemerne za euro, Poliaci zaplatia za rovnaké množstvo štyrikrát menej. Kilo tohto ovocia sa za našimi severnými hranicami predáva len za jeden zlotý, čo je v prepočte 23 centov. Poliakom sa jarné mrazy, ktoré udreli na Slovensku, Česku aj v Rakúsku, vyhli a jabĺk majú dostatok. Môžu tak suplovať výpadok slovenských jabĺk a hrušiek, ktorých sa urodilo o 60 percent menej a v horšej kvalite. Pre Poliakov je táto situácia výhodná aj pre pretrvávajúce ruské embargo, keďže ruský trh je pre poľské jablká uzavretý už niekoľko rokov. Analytik obchodu z agentúry Terno Ľubomír Drahovský taktiež predpokladá, že zažijeme jeseň a zimu s pretlakom poľských jabĺk na našom trhu. „O Poliakoch je známe, že sú šikovní obchodníci a vedia flexibilne reagovať. Navyše Poľsko je dlhodobo najsilnejší európsky producent jabĺk,“ doplnil Drahovský. Aj podľa hovorkyne Slovenskej poľnohospodárskej a potravinárskej komory Jany Holéciovej budeme musieť chýbajúce množstvo ovocia doviezť. „Na pultoch budú dominovať najmä poľské jablká, pretože ich jarné mrazy nezasiahli,“ konštatuje Holéciová. Slováci ročne skonzumujú približne 150-tisíc ton ovocia mierneho pásma. Pritom slovenskí ovocinári dokázali po minulé roky vypestovať okolo 58-tisíc ton tohto ovocia. „Odhaduje sa, že tohtoročný dovoz ovocia mierneho pásma bude predstavovať až 120-tisíc ton, keďže naši ovocinári predpokladajú, že pre intenzívne aprílové mrazy dopestujú len 25-tisíc ton ovocia mierneho pásma,“ povedala Holéciová. Hoci slovenskí ovocinári nie sú schopní nasýtiť Slovákov úplne, za konkurenciu v tejto situácii aj tak považujú každého, kto jablká dováža zo zahraničia. Na rozdiel od Čechov, Rakúšanov, Slovincov, Maďarov či Francúzov, ktorým sľúbili kompenzácie za aprílové mrazy, slovenským ovocinárom vláda zatiaľ nič nesľúbila.  Poliaci sú neslávne známi aj nekvalitnými výrobkami, ktoré často v obchodoch Slováci obchádzajú. V minulosti sa stalo, že sa na trhoviskách predávali zdraviu nebezpečné jablká, v ktorých sa nachádzali škodlivé chemické látky. Inšpektori Štátnej veterinárnej a potravinovej správy Slovenskej republiky počas prvých ôsmich mesiacov prekontrolovali obchodnú kvalitu jabĺk z Poľska na 222  vzorkách, z čoho 27 vzoriek nevyhovelo obchodnej norme. „Na porovnanie za rovnaké obdobie naši inšpektori skontrolovali obchodnú kvalitu jabĺk  z našej domácej produkcie na 518 vzorkách, z čoho jedenásť nevyhovelo obchodnej norme,“ uviedol Juraj Vranka z  veterinárnej a potravinovej správy. Za kvalitu predávaného čerstvého ovocia a zeleniny na trhu zodpovedá obchodník, dodáva Vranka. Šesťdesiatpercentný výpadok úrody jabĺk a hrušiek si všimnú najmä tí spotrebitelia, ktorí uprednostňujú slovenské potraviny. Predseda Ovocinárskej únie Marián Varga už dávnejšie avizoval, že nižšia úroda sa prejaví vo zvýšených spotrebiteľských cenách za slovenské jablká. Ovocie, ktoré prežilo mrazy, je totiž do veľkej miery poškodené, jablká majú na povrchu hnedé škvrny. „Obchodné reťazce vraj takéto ovocie nevykupujú. Väčšina na vzhľad znehodnoteného ovocia preto skončí v kompótoch, džemoch, vylisuje sa z neho ovocná šťava alebo sa spracuje v páleniciach,“ spresňuje Holéciová. Na margo ceny Drahovský poznamenal, že aj napriek tomu, že sa snažíme uprednostňovať slovenské potraviny, tak jablká stále vnímame cez cenu, a nie cez krajinu, v ktorej ich dopestovali. Drahovský pripomína, že Poliaci vedia jablká dopestovať oveľa efektívnejšie, keďže majú väčšie rozlohy, s čím súvisí aj možnosť viac do plodiny investovať. To všetko sa potom odrazí na cene, ktorá spôsobuje akúsi nervozitu na slovenskom trhu. Tento text ste mohli čítať vďaka tomu, že platíte za obsah. Vážime si to.